title: Venäjän–Persian sota (1826–1828)

text: Uusi sota alkoi Abbas Mirzan ja tämän veljen Muhammad Mirzan johtamalla hyökkäyksellä vuonna 1826. Heidän johtamaansa armeijaan kuului 35 000 miestä. Persialaiset saavuttivat aluksi huomattavia voittoja. Suurin osa Venäjän käsiin jääneestä nykyisestä Azerbaidžanista vallattiin takaisin ja persialaiset uhkasivat myös Tbilisiä Georgiassa. Venäläisiä komentanut kenraali Aleksei Jermolov oli vieraannuttanut monet paikalliset Venäjän uusilla alueilla. Persialaisten edetessä monet paikalliset johtajat siirtyivätkin heidän puolelleen. Jermolov joutui vetäytymään persialaisten uhkaamasta Gəncəsta, mutta pian alueelle saapui venäläisiä vahvistuksia ja uusi komentaja Ivan Paskevitš. Uudet joukot ja komentajat saivat pysäytettyä persialaisten etenemisen. Persialaiset olivat puolestaan odottaneet suurempaa apua briteiltä, joilta sitä ei kuitenkaan herunut. Britit vetosivat vuonna 1809 solmitun ystävyys- ja yhteistyösopimuksen pykälään, jonka mukaan brittien tuli tukea Persiaa siihen kohdistuvat "hyökkäyksen" tapahtuessa. Kun Persia oli itse hyökkääjän asemassa, apua ei tarvinnut antaa. Sotaonni kääntyi ja Paskevitšin johtamat venäläiset valtasivat takaisin Gəncən ja lokakuun alussa 1827 Jerevanin ja Itä-Armenian. Myöhemmin lokakuussa kukistui myös Tabriz.


title: Venäjän–Persian sota (1826–1828)

text: Helmikuussa 1828 Persia ja Venäjä solmivat sodan päättäneen Turkmantšain rauhan. Rauhansopimus oli Persian kannalta huonompi kuin edellinen Golestanin rauha. Persia menetti nyt myös sen vielä tähän asti hallitseman Armenian ja kaikki alueet Araksjoen pohjoispuolella olivat nyt Venäjän käsissä. Sopimukseen kuului myös 20 miljoonan ruplan sotakorvaukset ja toimintavapaus venäläisille kauppiaille Persiassa. Myöhemmin muut Euroopan valtiot vaativat saman tapaisia etuoikeuksia itselleen, mikä heikensi Persian suvereeniutta. Rauha sai myös väkivaltaisen loppunäytöksen, kun väkijoukko surmasi rauhanehtojen täyttymistä Teheraniin valvomaan saapuneen venäläisen Aleksander Gribojedovin 30. tammikuuta 1829. Uudelta sodalta vältyttiin Fath Ali Šahin lähetettyä anteeksipyynnön lähetystönsä mukana Pietariin. Voitettuaan persialaiset Paskevitš johti joukkonsa sotaan Turkin osmaneja vastaan. Adrianopolin rauhassa turkkilaiset luopuivat persialaisten tapaan alueistaan Kaukasuksella ja Venäjä oli näin vakiinnuttanut oman asemansa alueella.


title: Bob Love

text: Robert Earl ”Bob” Love (s. 8. joulukuuta 1942 Bastrop, Louisiana) on yhdysvaltalainen kilpauransa päättänyt koripalloilija. Love edusti urallaan viittä NBA-seuraa, pisimpään Chicago Bullsia, joka on jäädyttänyt hänen pelinumeronsa.


title: Bob Love

text: Love pelasi yliopistokoripalloa vuosina 1961–1965 Southern Universityn joukkueessa. Cincinnati Royals varasi hänet NBA:han 33. vuorolla . Love pelasi kauden 1965-1966 piensarjassa ja seuraavilla kahdella kaudella Royalsissa ja Milwaukee Bucksissa. Vuodet 1968–1976 Love pelasi Chicago Bullsissa, jossa hän nousi joukkueen kaikkien aikojen pelaajien joukkoon: hänet valittiin kolmesti peräkkäin vuosina 1971–1973, vuosina 1971 ja 1972 sekä n kakkosjoukkueeseen kolmesti peräkkäin vuosina 1972–1974. Bullsin jälkeen Love edusti vielä New York Netsiä ja Seattle SuperSonicsia.


title: Bob Love

text: Bulls on jäädyttänyt Loven pelinumeron 10. Love kärsi vaikeasta änkytyksestä aina 1990-luvulle saakka.


title: Sebük Tegin

text: Sebük Tegin eli Sabuktagin (s. 940-luku – k. 997) oli turkkilaistaustainen alun perin samanidien alaisuudessa palvellut sotilasorja, josta tuli itsenäisen ghaznavidien hallitsijasuvun perustaja.


title: Sebük Tegin

text: Sebük Tegin syntyi todennäköisesti 940-luvulla ja hänen elämänsä varhaisista vaiheista tiedetään vain vähän. Sebük Tegin oli turkkilaistaustainen ja kuului mahdollisesti karlukien heimoon. Hänen kotiseutunsa olivat nykyisessä Kirgisiassa sijaitsevan Issyk Kul -järven rannikkoalueet. Myöhemmin hän toimi Alp Tegin -nimisen samanidien alaisuudessa toimineen turkkilaistaustaisen sotilasorjan sotilaspäällikkönä. Alp Tegin oli samanidien kruununperimyyteen liittyneiden kiistojen jälkeen paennut Ghazniin, jossa hän syrjäytti paikallisen hallitsijasuvun. Alp Tegin ja hänen välittömät seuraajansa tunnustivat kuitenkin samanidien yliherruuden. Sebük Tegin nousi hallitsijaksi vuonna 977 ja häntä pidetään ghaznavidien hallitsijasuvun perustajana. Alkuvuosinaan hän oli kuitenkin muodollisesti edelleen samanidien kuvernööri.


title: Sebük Tegin

text: Hieman valtaantulonsa jälkeen uutta hallitsijaa uhkasi Džajapala niminen hindušah. Alivoimaisen Sebük Teginin onnistui kuitenkin torjua tämän hyökkäys Ghaznia vastaan, jonka jälkeen hän alkoi vallata alueita hindušaheilta edeten kohti Panžabia. Sebük Teginin kasvattaessa valtakuntaansa samanideille ilmestyi uusi uhka pohjoisesta. Karakhanidit olivat alkaneet levittäytyä Keski-Aasiata Syrdarjan eteläpuolelle. Samanidien armeijaa hallitsivat turkkilaistaustaiset komentajat, jotka olivat keskittyneet kiistelemään keskenään. Heikentyneet samanidiemiirit kutsuivat apuunsa Sebük Tegin, joka päätyi kuitenkin hylkäämään entiset ylempänsä. Karakhanidien hyökätessä vuonna 996 hän vaihtoi puolia ja samanidien entiset alueet jaettiin karakhanidien ja Sebük Teginin kesken. Amudarjasta tuli kahden valtakunnan raja.


title: Sebük Tegin

text: Sebük Tegin kuoli vuonna 997. Kuolemaa seurasi lyhyt veljessota hänen poikiensa välillä, jonka voittajaksi osoittautui ghaznavidien sittemmin kuuluisimmaksi hallitsijaksi osoittautunut Mahmud Ghaznilainen, joka levitti edelleen valtakunnan rajoja Iraniin ja Intiaan.


title: Zuolong

text: Zuolong (nimen merkitys: ”Zuon lohikäärme”) on sukupuuttoon kuollut, teropodeihin kuulunut dinosaurussuku. Se eli noin 161–155 miljoonaa vuotta sitten myöhäisjurakaudella. "Zuolongin" fossiileja, kallo ja osittainen luuranko, ollaan löydetty Sinkiangista, Kiinasta.


title: Zuolong

text: "Zuolong" oli noin kolme metriä pitkä lihansyöjä. Se oli suhteellisen pienikokoinen jurakautinen teropodi. Pienestä koostaan johtuen se saalisti todennäköisesti pieniä selkärankaisia, kuten liskoja, alkeellisia nisäkkäitä ja jopa pienempiä dinosauruksia. "Zuolongia" itseään saalistivat mahdollisesti suuremmat teropodit, kuten "Monolophosaurus" ja "Sinraptor".


title: Zuolong

text: "Zuolong" on saanut nimensä kiinalaisen sotapäällikkö Zuo Zongtangin mukaan, joka hankki Sinkiangin alueen Kiinalle 1800-luvulla. Lajinimi "salleei" ollaan annettu Hilmar Salleen mukaan, joka testamenttasi omasta tahdostaan rahaa tutkimusretkeen.


title: Claude Corbeil

text: Paul Claude Corbeil (s. 17. huhtikuuta 1940 Rimouski) on kanadalainen oopperalaulaja, äänialaltaan lyyrinen basso. Hän opiskeli Québecin musiikkikonservatoriossa Dina Maria Naricin ja Ruzena Herlingerin johdolla vuosina 1955–1958 ja voitti oppilaitoksessa ensipalkinnon vuonna 1958. Hän teki debyyttinsä 18-vuotiaana Schaunardin roolissa Giacomo Puccinin "La bohèmessa" Wilfrid Pelletierin johtaman Québecin sinfoniaorkesterin kanssa. Covent Garden -debyyttinsä hän teki Silviona "Pajatsossa" vuonna 1965. Kotimaassaan hän esiintyi muiden muassa Montrealin oopperassa, Québecin oopperassa, Manitoban oopperassa ja Vancouverin oopperassa.


title: Claude Corbeil

text: Vuonna 1982 Corbeil teki kaksiviikkoisen Kiinan-kiertueen, josta myös tehtiin dokumentti "Singing: A Joy in Any Language" (1983). Hänen isänsä oli Paul-Émile Corbeil.


title: Paul-Émile Corbeil

text: Paul-Émile Corbeil (5. lokakuuta 1908 Montreal – 10. tammikuuta 1965 Montreal) oli kanadalainen oopperalaulaja (basso), radiotuottaja ja näyttelijä. Hän opiskeli Salvator Issaurelin johdolla ja teki oopperadebyyttinsä vuonna 1929 Jules Massenet'n "Hérodiaden" esityksessä. Vuosina 1932–1934 hän esiintyi Kanadassa ja Yhdysvalloissa laulukvartetti Imperial Grenadiersin kanssa, jonka hän perusti tenorien François Brunetin ja Gaston Nolinin sekä baritoni Albert Viaun kanssa.


title: Paul-Émile Corbeil

text: Corbeil teki yhteistyötä runoilija Jean Narrachen kanssa ja muun muassa äänitti tämän runoutta vuonna 1962 kolmella LP:llä. Corbeilin johdolla opiskelivat hänen poikansa Claude Corbeilin ohella muiden muassa Jean-Pierre Comeau, Dolorès Drolet, Guylaine Guy ja Lise Roy.


title: Henri Miro

text: Henri (s. "Enrique") Miro (13. marraskuuta 1879 Tarrega, Espanja – 19. heinäkuuta 1950 Montreal) oli kanadalainen säveltäjä, kapellimestari, sovittaja, pianisti ja kriitikko. Hän opiskeli musiikkia katalonialaisessa luostarissa ja Bienvenido Sociasin johdolla Barcelonan konservatoriossa. Hän lähti synnyinmaastaan Ranskaan vuonna 1898 ja asettui Kanadan Montrealiin vuonna 1902. Hänen omien oppilaidensa joukossa olivat Lucio Agostini, Fleurette Beauchamp ja Rafael Masella.


title: Henri Miro

text: Miron sävellysten joukossa ovat "Messe solennelle" (kantaesitetty 1904), kantaatti "Vox populi" (kantaesitetty 1928) ja "Symphonie canadienne" (kantaesitetty 1931). Hän oli operetti- ja konserttikapellimestari, mutta myös edelläkävijä radiokapellimestarina.


title: BMW X2

text: BMW X2 (F39) on BMW:n vuodesta 2017 lähtien valmistama crossover-tyyppinen automalli, joka sijoittuu mallistossa pienemmän X1:n ja suuremman X3:n väliin.


title: BMW X2

text: X2 esiteltiin konseptina Pariisin autonäyttelyssä syksyllä 2016. Tuotantomallin ensiesittely oli Detroitin autonäyttelyssä tammikuussa 2018. X2 perustuu samalle UKL-pohjalevylle kuin esimerkiksi BMW X1 ja Mini Countryman.


title: Hernberg

text: Hernberg on suomalainen sukunimi, joka on muun muassa seuraavilla henkilöillä:


title: Sylvia Saurette

text: Sylvia Saurette (avioliiton jälkeen "Hubert"; 27. syyskuuta 1935 Letellier – 14. heinäkuuta 2005 Laval) oli kanadalainen oopperalaulaja, äänialaltaan sopraano. Hän opiskeli Winnipegissä Cora Doig James ja Doris Mills Lewisin johdolla, sitten Montrealissa Pierrette Alarien, Louise Andrén, Bernard Diamantin ja Roy Royalin johdolla. Hän voitti useita palkintoja, joihin kuului Prix Archaumbault (1960). Hän kantaesitti vuonna 1962 Montrealin vaskikvintetin kanssa Alexander Brottin teoksen "World Sophisticate".


title: Sylvia Saurette

text: Sauretten rooleihin lukeutui Donna Anna, minkä lisäksi hän esiintyi muun muassa "Triptyykin", "Parsifalin" ja "Taikahuilun" tulkinnoissa. Vuodesta 1983 hän opetti Lavalin yliopistossa.


title: Alp Tegin

text: Alp Tegin eli Alp Tekin oli samanidien alaisuudessa toiminut turkkilaistaustainen sotilasorja. Vallanperimyskiistan jälkeen hän joutui pakenemaan kohti Kabulin laaksoa ja lopulta hän valtasi itselleen valtakunnan Ghaznita paikallisilta hallitsijasuvuilta. Myöhemmin hänestä tuli jälleen smaanidien alainen Ghaznin kuvernööri. Alp Tegin oli Itä-Afganistanin ensimmäinen turkkilainen hallitsija ja jonkin aikaa hänen jälkeensä alueella nousivat valtaan Alp Teginin sotilaspäällikkö Sebük Teginin ghaznavidit.


title: Alp Tegin

text: Alp Tegin oli ilmeisesti Keski-Aasiata peräisin ollut orja. Taustaltaan hän oli turkkilainen. Sotilasorjien käyttö oli yleistynyt islamilaisten hallitsijoiden parissa 800-luvulta lähtien ja Transoksaniaa hallinneiden samanidien sotilasluokka turkkilaistui nopeasti, kun sotilasorjia otettiin sotaisina pidettyjen pakanataustaisten turkkilaisten kansojen parista. Alp Tegin nousi samanidien armeijan arvoasteikossa, kunnes hänestä oli lopulta tullut samanidiemiiri Nuh ibn Nasrin kaudella henkivartiokaartin päällikkö.


title: Alp Tegin

text: Nuh ibn Nasr seuraajan 'Abd al-Malikin kaudella (954–961) Alp Tegin käytti todellista valtaa heikon emiirin sijaan. Hänestä oli tullut Balkhin kuvernööri ja Khorasanin sotilaskomentaja. Emiirin kuollessa samanidien eri turkkilaisryhmittymät yrittivät nostaa valtaistuimelle omia suosikkejaan. Alp Teginin ehdokas valtaistuimelle oli edellisen emiirin poika Nasr, mutta muiden armeijan vaikuttajien onnistui nostaa valtaistuimelle heidän suosikkinsa ja entisen emiirin veljen Masur ibn Nuhin. Valtataistelussa tappiolle jäänyt Alp Teginiä uhkasi nyt kuolema kilpailijoidensa käsissä. Vuonna 962 hän johtikin itselleen uskolliset joukot kohti samanidien valtakunnan syrjäseutuihin kuulunutta Kabulin laaksoa. Alueella vaikuttivat edelleen pakanalliset niin sanotut hindušahit, eli hindukuninkaat. Alp Tegin kukisti Babejanin ja Kabulin hallitsijat, serkä lopulta Abu ʿAli, Abu Bakr Lavik tai Anuk nimisen hallitsijan Ghaznissa. Hieman myöhemmin hän sai tunnustuksen valloituksilleen myös samanideilta, jolloin hänestä tuli samanidien alainen Ghaznin kuvernööri.


title: Alp Tegin

text: Alp Tegin kuoli vain hieman valloitustensa jälkeen syyskuussa 963. Häntä seurasi hänen poikansa Abu Ešaq Ebrahim. Alp Teginin seuraajat jatkoivat Ghaznin valtiaina samanidien alaisuudessa aina vuoteen 977 saakka, jolloin valtaan nousi sittemmin ghaznavidien perustajana pidetty Sebük Tegin, joka oli aikanaan toiminut Alp Teginin sotilaspäällikkönä.


title: Jean Bonhomme

text: Jean Robert Gérard Joseph Bonhomme (14. helmikuuta 1937 Ottawa – 19. kesäkuuta 1986 Ottawa) oli kanadalainen oopperalaulaja, äänialaltaan tenori. Hän opiskeli vuosina 1961–1964 yksityisesti Raoul Jobinin johdolla ja vuosina 1962–1964 The Royal Conservatory of Musicissa (Toronto) George Lambertin johdolla. Hän debytoi Stratfordin festivaalilla vuonna 1964 ja teki Canadian Opera Company -debyyttinsä vuonna 1965. Hän oli tenorina Covent Gardenissa, kunnes palasi Kanadaan vuonna 1969.


title: Jean Bonhomme

text: Oopperauransa ohella Bonhomme esiintyi resitalistina ja sellaisten teosten kuin "Johannes-passion" ja Ludwig van Beethovenin 9. sinfonian tulkinnoissa. Hän vetäytyi laulu-uraltaan vuonna 1976.


title: Colette Boky

text: Colette Marie-Rose Élisabeth Boky (o.s. "Giroux"; s. 4. kesäkuuta 1935 Montreal) on kanadalainen oopperalaulaja, äänialaltaan sopraano. Vuonna 1953 Jean Deslauriers kuuli hänen esiintymisensä amatöörikilpailussa ja neuvoi häntä opiskelemaan laulua, kuten hän sitten tekikin École Vincent-d'Indyssä vuosina 1953–1955. Myöhemmin hän jatkoi opintojaan yksityisesti Laurette Baillyn johdolla. Vuosina 1959–1962 häntä opettivat Raoul Jobin, Roy Royal, Otto-Werner Mueller, Dick Marzollo ja Rémus Tzincoca.


title: Colette Boky

text: Lavadebyyttinsä Boky teki Chicoutimissa toukokuussa 1961. Vuonna 1962 hän voitti Prix d'Europen ja pääsi opiskelemaan Pariisiin. Euroopan-debyyttinsä hän teki vuonna 1964. Vuoden 1967 Metropolitan-debyytti teki hänestä kansainvälisen tähden. Hänen suosikkiroolinsa oli nimirooli Jules Massenet'n oopperassa "Manon". Laulu-uransa jälkeen hän on toiminut opetustehtävissä.


title: Renée Maheux

text: Renée Maheu(x) (o.s. "Anctil"; 14. helmikuuta 1929 Québec City – 19. maaliskuuta 2007 Cowansville, Québec City) oli kanadalainen oopperalaulaja, äänialaltaan sopraano. Hän toimi myös toimittajana ja elämäkertakirjailijana. Hän opiskeli pianonsoittoa ja laulamista Montrealissa Raoul Jobinin ja Louise Andrén johdolla (1957–1960), sitten Bernard Diamantin johdolla (1960–1965). Roomassa häntä opettivat Maestra Fambri ja Giorgio Favaretto (1968–1970) sekä Pariisissa Pierre Bernac (1967–1968) ja Ré Koster (1971–1974). Musiikkitieteen kursseja hän sai Norbert Dufourcqilta Pariisissa.


title: Renée Maheux

text: Debyyttinsä solistina Maheux teki vuonna 1959 Joseph Haydnin "Luominen"-oratorion esityksessä, jonka piti Françoys Bernierin johtama Québecin sinfoniaorkesteri. 1960-luvulla ja 1970-luvun alussa hän esiintyi Kanadassa, Pariisissa, Lontoossa ja Roomassa. Hän oli ensimmäisiä Kanadassa ranskalaisia 1700-luvun kantaatteja esiin tuoneita taiteilijoita. Loukkaannuttuaan onnettomuudessa Jugoslaviassa Maheux keskittyi kirjoittamiseen ja journalismiin. Hän kirjoitti elämäkertateokset Raoul Jobinista sekä Pierrette Alariesta ja Léopold Simoneausta. Hän osallistui myös dokumenttielokuvien tekemiseen. Hänestä tehtiin Kanadan ritarikunnan jäsen vuonna 1990.


title: Rémus Tzincoca

text: Rémus Pétru Tzincoca (15. syyskuuta 1915 Iași – joulukuu 2012) oli romanialaissyntyinen, Kanadan kansalaisuuden vuonna 1965 saanut säveltäjä, kapellimestari ja pedagogi. Hän opiskeli ensin kotimaassaan ja sitten Pariisin konservatoriossa. Hän teki muun muassa yhteistyötä Georges Enescun kanssa. Vuosina 1959–1977 hän opetti Québecin musiikkikonservatoriossa.


title: Rémus Tzincoca

text: Tzincocan sävellyksiin kuuluu muun muassa kaksi sinfoniaa ja kaksikymmentä yksinlaulua ihmisäänelle ja pianolle.


title: Tsushima

text: Tsushima () on kahdesta pääsaaresta ja yli sadasta pienemmästä saaresta koostuva Japaniin kuuluva saaristo maan lounaisrannikolla Koreansalmessa.


title: Tsushima

text: Tsushiman saari sijaitsee Japanin lounaisrannikolla. Hallinnollisesti se on osa Nagasakin prefektuuria. Saaristo koostuu kahdesta pääsaaresta Kami (255 km²) ja Shimo (450 km²). Kahta saarta erottaa toisistaan vain kapea kanava. Pääsaarien lisäksi saaristoon kuuluu yli 100 pienempää saarta. Korean ja Japanin pääsaarten välinen etäisyys on noin 180 kilometriä ja Tsushima sijaitsee suurin piirtein tämän matkan puolivälissä. Joskus sanotaankin, että hyvän sään vallitessa Tsushimalta on näköyhteys kumpaankin maahan. Maiden välinen merialue Tsushiman kohdalla tunnetaan nimellä Koreansalmi. Japanissa salmesta käytetään yleisemmin nimeä Tsushiman salmi, jolla voidaan viitata myös tarkemmin erityisesti Tsushiman ja Japanin väliin jäävään salmeen.


title: Tsushima

text: Metsät peittävät suurta osaa Tsushimasta. Joidenkin arvioiden mukaan metsät kattavat 89 % saarten pinta-alasta. Tatera-, Izuhara- ja Shiratakevuorten vanhat metsät on suojeltu. Saarten keskiosassa sijaitseva Asonlahti on osa Iki Tsushiman kansallispuistoa. Saaret ovat tärkeä muuttolintujen pysähdyspaikka ja ne ovat suosittuja lintuharrastajien keskuudessa. Saarilla tavataan myös leopardikissan paikallista harvinaista alalajia "Prionailurus bengalensis euptilurus".


title: Tsushima

text: Japanin ja Korean niemimaan välissä sijaitseva Tsushima lienee ollut koko historiansa ajan etnisesti lähinnä japanilainen. Saaristo on ollut kuitenkin eri vaikutteiden saapumisreitti alueiden välillä. Tsushiman kautta Japaniin saapuivat esimerkiksi pronssiesineet, riisinviljely, buddhalaisuus ja kiinalaiset kirjaimet. Paikallisia asukkaita häiritsivät saarten historian aikana usein japanilaiset ja korealaiset merirosvot. 1100-luvulta vuoteen 1862 Tsushima kuului Sō-suvun daimoiden läänityksiin. Mongolien Japaniin suuntautuneiden sotaretkien aikana vuosina 1274 ja 1281 monet paikalliset surmattiin. Sodat leimasivat myös vuosia 1592–1597, jolloin japanilaiset tekivät sotaretkiä Korean niemimaalle. Edo-kaudella Tsushima oli vain ajoittain Edoon matkanneiden lähetystöjen ja Busanin ohella ainut japanilaisiin nyt varautuneemmin suhtautuneiden korealaisten ja japanilaisten kohtauspaikka. Vuonna 1905 saarten pohjoispuolella käytiin Tsushiman meritaistelu Japanin ja Venäjän keisarikunnan laivastojen välillä. Venäläiset kärsivät taistelussa merkittävän tappion. Vuonna 2004 perustettiin koko Tsushiman käsittävä Tsushiman kaupunki.


title: Tsushima

text: Tsushiman asukasluku oli vuonna 2000 yhteensä 41 230. Asukkaiden määrä on laskenut 1960-luvulta lähtien.


title: René Boutet

text: René Boutet (s. 16. lokakuuta 1963 Québec City) on kanadalainen oopperalaulaja, äänialaltaan tenori. Hän opiskeli vuosina 1983–1984 Québecin musiikkikonservatoriossa ja sitten vuoteen 1990 saakka Louise Andrén johdolla Lavalin yliopistossa. Hän voitti vuonna 1986 Canadian Music Competitions -finaalin. Hän aloitti säännöllisen esiintymisen vuonna 1985. Hän on Pierre Boutet'n poika ja Benoît Boutet'n veli.


title: Enrico Mosconi

text: Enrico Mosconi () oli italialainen insinööri, joka muutti Argentiinaan rakentamaan rautateitä. Rautateiden rakentamisen ohella hän mm. perusti Villa Gobernador Gálvezin ja Rosariossa italiankielisen sanomalehden "L’Italia", jota hän myös toimitti usean vuoden aikana.


title: Enrico Mosconi

text: Maahanmuuton jälkeen hän asettui Buenos Airesiin, jossa hän tapasi melko pian maahanmuuton jälkeen 16-vuotiaan buenosairelaisen Juana María Canaveryn. He menivät sittemmin naimisiin ja heille syntyi viisi lasta: María, Ernestina, Enrique, Esther ja Ricardo.


title: Enrico Mosconi

text: Vuonna 1879 hän muutti perheensä kanssa Italiaan. Myöhemmin he lähtivät Ranskaan, jossa 14. syyskuuta 1881 hänen vaimonsa kuoli heidän viidennen lapsen synnytykseen. Vaimonsa kuoleman jälkeen Enrico palasi Buenos Airesiin kahden nuoremman lapsen kanssa ja jätti kolme vanhemmat lapset opiskelemaan Nizzassa sijaitsevaan kouluun. Vuonna 1886 Enrico meni uudelleen naimisiin, tällä kertaa Maria Luisa Nattin kanssa. Heille syntyi neljä lasta: Mario, Raúl, Enriqueta ja María Luisa.


title: Enrico Mosconi

text: Paluumuuton jälkeen Mosconi teki monta isoja urakoita. Hän mm. tutkii Buenos Airesin satamaa, veti lennätinlinjoja ja rakensi linnoituksia Argentiinan erämaan valloitusta varten, suunnitteli Santa Fen maakunnan rautateitä ja joitakin kyliä, perusti samassa maakunnassa Villa Gobernador Gálvezin nimisen kylän, perusti Rosariossa italiankielisen sanomalehden "L’Italia" ja myös toimitti sitä usean vuoden aikana. Sen lisäksi hän hoiti useita julkishallinnollisia tehtäviä. Esimerkiksi hän arvioi Argentiinan "Banco Nacional"in realisointiarvoa ja vuotta myöhemmin "Banco Hipotecario Nacional"in.


title: Enrico Mosconi

text: 16. kesäkuuta 1910 Mosconi kuoli 67-vuotiaana Buenos Airesissa.


title: Hombres

text: Hombres on Eva Santamarían esittämä kappale, joka edusti Espanjaa vuoden 1993 Eurovision laulukilpailussa Irlannin Millstreetissä.


title: Hombres

text: Kappale sijoittui Euroviisuissa 25 maan joukosta sijalle 11. 58 pisteellä.


title: Villa Gobernador Gálvez

text: Villa Gobernador Gálvez on Santa Fen maakunnassa, Argentiinassa sijaitseva kaupunki, joka kuuluu Rosarion suurkaupunkialueelle. Se sijaitsee Paraná-joen länsirannalla, 180 km maakunnan pääkaupungista Santa Festä ja 10 km Rosarion keskustasta etelään. Rosarion ja Villa Gobernador Gálvezin välissä virtaa Saladillojoki. Väkiluvultaan kaupunki on maakunnan neljänneksi suurin ja toiseksi suurin Rosarion suurkaupunkialueella.


title: Villa Gobernador Gálvez

text: Kaupungin nimi on kunnianosoitus santafeläiselle kuvenöörille José Gálvezille, joka on myös antanut nimensä noin 150 km päässä samassa maakunnassa sijaitsevalle Gálvez-kaupungille.


title: Villa Gobernador Gálvez

text: Kaupungin perusti 25. helmikuuta 1888 Milanossa vuonna 1843 syntynyt italialainen insinööri Enrique Mosconi.


title: A cidade (até ser dia)

text: A cidade (até ser dia) on Anabelan esittämä kappale, joka edusti Portugalia vuoden 1993 Eurovision laulukilpailussa Irlannin Millstreetissä.


title: A cidade (até ser dia)

text: Kappale sijoittui Euroviisuissa 25 maan joukosta sijalle 10. 60 pisteellä.


title: Elláda, chóra tou fotós

text: Elláda, chóra tou fotós (, ”Kreikka, valon maa”) on Kaíti Garmpín esittämä kappale, joka edusti Kreikkaa vuoden 1993 Eurovision laulukilpailussa Irlannin Millstreetissä.


title: Elláda, chóra tou fotós

text: Kappale sijoittui Euroviisuissa 25 maan joukosta sijalle 9. 64 pisteellä.


title: Magdaleena (kappale)

text: Magdaleena tai Magdaleenan laulu on Kaj Chydeniuksen säveltämä ja Kaarina Helakisan sanoittama lastenlaulu vuodelta 1968. Sen absurdin humoristiset sanat alkavat ”Magdaleena on pikkuinen tyttö / jolla on kutonen laulussa”. Tytön sanotaan myös muun muassa kylpevän ”yhdeksän pilven alla” ja nukkuvan äitinsä taskussa.


title: Magdaleena (kappale)

text: Kaj Chydenius sävelsi laulun Kristiina Halkolan Ylioppilasteatterille ohjaamaan lastennäytelmään "Schiivoavat serafit, eli minkä kaiken värisiä karhuja sitä onkaan", joka perustuu Helakisan runoihin. Halkola myös levytti laulun näytelmän musiikkia sisältävälle EP-levylle "Lastenlauluja Magdaleenan nuottikirjasta".


title: Magdaleena (kappale)

text: Laulun ovat myöhemmin levyttäneet ainakin Kirsi Sutinen (1976), Ritva-Leena Kopra (1982), Jorma Hynninen ja Marko Putkonen (1988), Sanni Rasi (1988), Eerika Aho (1995), Lopen lapsi- ja nuorisokuoro (2006), PMMP (2007) ja Rajaton (2012). Laulun nuotit ja sanat on julkaistu muun muassa "Suuri toivelaulukirja" -sarjan osassa 6.


title: Jotkut taas väittävät

text: Jotkut taas väittävät on Suomen Kulttuurirahaston tukema antologiajulkaisu, joka on saatavissa verkossa ja 180-sivuisena kertajulkaisuna painettuna. Se syntyi Kulttuurirahaston kulttuurijournalismin mestarikurssilla 2016. Sen päätoimittaja on Noora Vaarala.


title: Jotkut taas väittävät

text: Alkuperäisessä painetussa julkaisussa on viidentoista kirjoittajan tekstejä, verkossa on julkaistu lisää. Kirjoittajat ovat kulttuurijournalisteja, kurssin rehtori oli toimittaja Jaakko Lyytinen. Aiheena on marginaalikulttuuri. Verkkoversio on ollut luettavissa 1. helmikuuta 2017 lähtien, ja kirjastoihin, muun muassa kaikkiin Helmet-kirjastoihin, sitä jaettiin samassa helmikuussa.


title: Suohirvenjäkälä

text:
Suohirvenjäkälä ("Cetrariella delisei") on suohirvenjäkälien sukuun kuuluva jäkälä. Se on pensasmainen ja jopa 10 senttimetriä korkea. Muodostaa runsaasti haaroittuneita typpäitä. Väriltään se on vaalean kullanruskea, latvasta tummempi.
Kasvaa soilla ja hyvin märillä paikoilla. Esiintyy lähes koko Suomessa, mutta yleisimpänä Pohjois-Suomessa.


title: Kusasit

text: Kusasit ovat gurilaista kieltä puhuva kansa Ghanan koillisosassa sekä rajaseudulla Togossa ja Burkina Fasossa. Heitä on arvioitu olevan 412 000 henkeä, joista 400 000 asuu Ghanassa. Kusasit ovat mosien sukukansa.


title: Kusasit

text: Kansan pääelinkeinot ovat karjanhoito, maanviljely ja metsästys. Tärkeimmät viljelykasvit ovat hirssi, durra, riisi, maissi ja pavut. Lisäksi harjoitetaan käsityöammatteja ja käydään ansiotöissä Ghanan eteläosissa.


title: Kusasit

text: Pienet kylät koostuvat pyöreistä savitiilitaloista, joissa on kartiomainen olkikatto. Ruokavalio käsittää etupäässä kasviksia ja maitotuotteitta. Naiset pitävät kietaisuhametta ja miehet lannevaatteen ohella pitkiä lyhythihaisia paitoja.


title: Kusasit

text: Yhteiskuntajärjestys perustuu suurperheisiin ja patrilineaarisiin sukuyhteisöihin. Avioliitto on patrilokaalinen ja polygynia on yleistä.


title: Kusasit

text: Kusasit harjoittavat etupäässä perinteistä uskontoa, johon kuuluu esi-isien ja henkien palvontaa, fetisismiä ja noituutta. Osa on sunnimuslimeja tai kristittyjä.


title: Aapahirvenjäkälä

text: Aapahirvenjäkälä ("Cetrariella fastigiata") on suohirvenjäkälien sukuun kuuluva jäkälä. Se on pensasmainen ja 3–5 senttimetriä korkea. Väriltään jäkälä on harmahtavan ruskea. Liuskat ovat 2–5 senttimetriä leveitä ja kourumaisia. Kasvaa soilla ja muilla märillä paikoilla. Esiintyy lähes koko Suomessa lukuun ottamatta eteläisintä Suomea. Jäkälä on yleisimmillään Pohjois-Suomessa.


title: Aapahirvenjäkälä

text: Aapahirvenjäkälä muistuttaa suohirvenjäkälää ("Cetrariella delisei"), mutta aapahirvenjäkälän liuskat ovat kourumaiset.


title: Louis Gravel

text: Louis Gravel (30. maaliskuuta 1895 Sainte-Anne-de-Beaupré – 22. joulukuuta 1977) oli kanadalainen musiikkipedagogi, kuoronjohtaja ja baritoni. Hän sai varhaisimman opetuksensa kuorossa laulaneelta isältään ja opiskeli sittemmin muiden muassa Frank Damrosthin sekä Adrian Frenin johdolla New Yorkissa.


title: Louis Gravel

text: Gravel loi vuosikymmeniä kestäneen uran kuoromestarina kirkoissa. Hän kiersi Kanadaa pianisti Berthe Royn kanssa. Hänen johdollaan opiskelivat Léonard Bilodeau, Rolande Dion, Raoul Jobin, Guy Lepage, Fernand Martel ja Richard Verreau.


title: Linux-libre

text: Linux-libre on Linuxiin pohjautuva vapaa käyttöjärjestelmän ydin. Se eroaa tavan Linux-ytimestä siten, että siitä on poistettu kaikki epävapaat binäärit ja lähdekoodit. Linux-libre on virallisesti osa GNU-käyttöjärjestelmää toisin kuin tavallinen Linux-ydin. Erot Linux-libren ja Linuxin välillä ollaan kuitenkin yritetty pitää mahdollisimman minimaalisena, jotta Linux-libren kehitys ja ylläpito olisi mahdollisimman helppoa ja selkeää.


title: Bandi-bandi

text: Bandi-bandi ("Vermicella annulata") on myrkkytarhakäärmeiden heimoon kuuluva käärmelaji. Se on pieni ja hoikka myrkkykäärme, jolla on pieni pää. Silmät ovat pienet ja hännänpää tylppä. Bandi-bandin koko ruumista peittää ainakin 48 mustaa ja valkoista poikkivyötä. Se kasvaa enintään 60–100 senttiä pitkäksi. Bandi-bandia tavataan Australiassa Uuden Etelä-Walesin, Pohjoisterritorion, Queenslandin, Etelä-Australian ja Victorian osavaltioista. Sitä esiintyy erilaisissa elinympäristöissä aina kosteista rannikkosademetsistä saaren keskiosien aavikoihin asti. Bandi-bandin myrkkyhampaat ovat pienet ja myrkky heikkoa, eikä sitä pidetä vaarallisena ihmisille tai kotieläimille. Se on aktiivinen öisin, ja elää kivien ja kantojen alla tai maanalaisissa koloissa. Laji saalistaa hyönteisiä, pieniä liskoja ja erityisesti aitosokkokäärmeitä, jotka ovat sen pääasiallista ravintoa. Bandi-bandi syö harvoin ja selviää pitkiä aikoja ilman vettä ja ravintoa. Käärme ylittää joskus teitä kosteina öinä. Vaaran uhatessa bandi-bandi kiertää ruuminsa tiukoille silmukoille nostaen sen ylös maasta. Tämän uskotaan hämäävän saalistajaa, mutta myös suojaavan sen päätä, jonka se pitää maassa. Naaras munii 2–13 munaa. Vastakuoriutuneet poikaset ovat noin 17-senttisiä.


title: Zhuchengtyrannus

text:
Zhuchengtyrannus (nimen merkitys: ”Zhuchengin tyranni”) on sukupuuttoon kuollut, teropodeihin kuulunut kookas petodinosaurus. Se eli noin 84–70 miljoonaa vuotta sitten myöhäisliitukaudella. "Zhuchengtyrannuksen" fossiileja ollaan löydetty itäisessä Kiinassa sijaitsevasta Shandongin maakunnasta, läheltä Zhuchengin kaupunkia, jonka mukaan kyseinen dinosaurus sai myös nimensä. "Zhuchengtyrannus" kuului tyrannosaureihin.
Tutkijat ovat arvioineet "Zhuchengtyrannuksen" olleen noin 11 metriä pitkä, noin neljä metriä korkea ja lähes kuusi tonnia painava. Se oli sukua "Tyrannosaurus rexille" ja vain hieman sitä pienempi. "Zhuchengtyrannus" olikin yksi suurimmista koskaan eläneistä lihansyöjädinosauruksista. Fossiilien vähäisyyden vuoksi eläimen tarkkaa kokoa on hankala arvioida, mutta löydettyjen luiden ollessa lähes samankokoisia kuin vastaavat suurimman "Tyrannosaurus rex"-yksilön luut, voidaan todeta kyseisen eläimen olleen valtava. "Zhuchengtyrannus" oli myös yksi suurimmista aasialaisista tyrannosaureista.


title: Zhuchengtyrannus

text: "Zhuchengtyrannuksen" erottaa muista tyrannosaureista sen uniikkeja piirteitä sisältävä kallo, joka poikkeaa muista teropodeista.


title: Zhuchengtyrannus

text: "Zhuchengtyrannus" tunnetaan toistaiseksi vain epätäydellisen kallon, alaleuan sekä melko huonosti säilyneiden hampaiden perusteella. Luut löydettiin vuonna 2009. Fossiilien löytöpaikalta ollaan löydetty myös luokittelemattomia, sahalaitaisia hampaita, jotka saattavat kuulua kyseiselle dinosaurukselle. Jos näin on, "Zhuchengtyrannuksen" hampaat olivat tyrannosaurien joukossa kaikkein omalaatuisimpia. "Zhuchengtyrannus" on ensimmäinen tyrannosauri, jonka fossiileja ollaan löydetty vain Kiinasta.


title: Zhuchengtyrannus

text: Suurin osa muista dinosauruksen löytöpaikalta löydetyistä jäänteistä kuuluvat valtavalle "Shantungosaurus"-nimiselle kasvinsyöjädinosaurukselle, joka saattoi olla joidenkin luokittelemattomien ankylosaurien tapaan "Zhuchengtyrannuksen" ravintoa.


title: Granny (peli)

text: Granny on DVloperin kehittämä mobiilipeli, joka toimii iOS- ja Android-käyttöjärjestelmillä.


title: Granny (peli)

text: Pelissä on tavallisesti viisi päivää, ja aina päivän alussa pelaaja herää sängystään. Pelaajan on tarkoitus paeta Grannyn talosta lukkoja täynnä olevan oven (tai autolla autotunnelin) kautta. Pelaajan täytyy löytää avaimia, työkaluja, koodi ja jopa hammasrattaita päästäkseen pakoon. Granny yrittää pysäyttää pelaajan laittamalla lattialle karhunrautoja ja lyömällä pesäpallomailalla. Pelaajan tulee liikkua hiljaa, jottei Granny kuule häntä. Grannyn voi nukuttaa nukutusaseella, tainnuttaa haulikolla, lukita saunaan, räjäyttää bensaa käyttämällä tai liiskaamalla hänet autolla.


title: Granny (peli)

text: Pelin uudessa versiossa tuli mukana hämähäkki, se että myös autolla voi paeta Granny talosta ja Slendrinan mummo. Pelissä on vaikeustasot Easy, Normal, Hard, Extreme ja uusimman päivityksen jälkeen myös Practise, jossa Granny ei ole kotona ja voit rauhassa harjoitella talosta pakenemista. Saatavilla on myös Extra locks ja Darker Mode. Grannylla on myös oma tyttärensä (näyttää grannyltä) hän pitää häntä kaapin takana mihin pelaaja pääsee vetämällä yhtä taulun takanaa olevaa vipua. Kaapin takana on pidike johon pelaajan täytyy etsiä kirja, Grannyn tyttären tytär on Slendrina, eli Slendrina on Grannyn lapsenlapsi.


title: Granny (peli)

text: "Grannyn" voi ladata ilmaiseksi joko Google Playsta tai App Storesta:


title: Gudrun Burwitz

text: Gudrun Margarete Elfriede Emma Anna Burwitz (o.s. Himmler; 8. elokuuta 1929 – 24. toukokuuta 2018) oli Heinrich Himmlerin tytär ja toisen maailmansodan jälkeen aktiivinen natsirikollisten avustustyössä toimivassa Stille Hilfe -järjestössä.


title: Gudrun Burwitz

text: Burwitz työskenteli Saksan tiedustelupalvelu BND:n sihteerinä vuosina 1961–1963. Hän uskoi viimeiseen asti, että britit surmasivat Himmlerin. Häntä on kutsuttu natsiprinsessaksi, ja hän on ollut uudet äärioikeistolaiset aatteet omaksuneiden naisten ”kummitäti”.


title: Gabriella Taylor

text: Gabriella Taylor (s. 7. maaliskuuta 1998 Southampton) on brittiläinen tennispelaaja. Hän on ollut parhaimmillaan WTA-listan sijalla 168 kesäkuussa 2018.


title: Gabriella Taylor

text: Vuonna 2014 ollessaan 16-vuotias, Taylor sai villin kortin Wimbledonin naisten kaksinpelin karsintoihin. Siellä hän voitti maailmanlistan sijalla 29 parhaimmillaan olleen Sofia Arvidssonin. Taylor pelaa Grand Slam -turnauksen pääsarjassa ensimmäisen kerran Wimbledonissa 2018.


title: Luettelo BC Jyväskylässä pelanneista koripalloilijoista

text:
__notoc__
Tämä on luettelo BC Jyväskylässä pelanneista koripalloilijoista. Luettelossa on mainittu kaikki BC Jyväskylässä miesten edustusjoukkueessa Suomen pääsarjassa vähintään yhden pisteen tehneet pelaajat.


text: "Luettelo päivitetty 30.6.2018."


title: Hydroksimetyylibilaani

text: Hydroksimetyylibilaani eli preuroporfyrinogeeni (CHNO) on heterosyklinen orgaaninen yhdiste. Yhdistettä esiintyy eliöissä osana hemiryhmän tai muiden porfyriinien biosynteesiä.


title: Hydroksimetyylibilaani

text: Hydroksimetyylibilaani on pyrrolijohdannainen, jota muodostuu neljän porfobilinogeenimolekyylin kondensoituessa. Tätä reaktiota katalysoiva entsyymi on porfobilinogeenideaminaasi eli hydroksimetyylibilaanisyntaasi. Seuraavassa vaiheessa hydroksimetyylibilaani syklisoidaan uroporfyrinogeeni III:ksi ja tämä tapahtuu uroporfyrinogeeni III-syntaasin vaikutuksesta. Hydroksimetyylibilaani on suhteellisen epästabiili molekyyli ja syklisoituu biologisesti hyödyttömäksi uroporfyrinogeeni I:ksi ilman entsyymejäkin ja yleensä tämän yhdisteen muodostuminen on vähäistä.


title: Pasi Heiskanen

text: Pasi Kimmo Heiskanen (s. 22. syyskuuta 1962 Elimäki) on suomalainen yritysjohtaja ja arkkitehti. Heiskanen toimi Suomen Asuntomessujen toimitusjohtajana vuosina 2003–2016 ja siirtyi Avain Yhtiöt -konsernin isännöintipalveluista vastaavan tytäryhtiö Aari Isännöinnin toimitusjohtajaksi vuonna 2016. Ennen pitkää uraansa Suomen Asuntomessuissa hän johti Suomen Spar Oyj:n Eurospar-ketjua ja manageroi DuPont JET Oy jakeluasemaketua, joka sittemmin myytiin Teboilille vuonna 2006 . Heiskanen ehti myös vuosina 1990-1993 toimia projektipäällikkönä sekä Kesoililla että Nesteellä. Työnsä lisäksi hän kuuluu useaan rakennus- ja kiinteistöalan järjestöön ja osallistunut ajankohtaiseen rakennettua ympäristöä ja asumista koskevaan keskusteluun muun muassa lehtiartikkeleissa ja asuntoministerin pyöreässä pöydässä ja korostanut näkemyksissään tulevaisuutta, teknologiaa ja monimuotoisuutta .


title: Renault Express

text: Renault Express on Renault’n vuosina 1985–2000 valmistama pakettiautomalli, joka perustuu Renault 5:een. Se korvasi Renault 4:n pakettiautoversion. Yhdistyneessä kuningaskunnassa ja Irlannissa mallin nimenä oli Renault Extra, saksankielisissä maissa Renault Rapid. Vuonna 1997 Expressin seuraajaksi esiteltiin Renault Kangoo, mutta valmistusta jatkettiin vuoteen 2000 saakka.


title: Renault Express

text: Vuonna 1991 Express koki kasvojenkohotuksen, jossa sen keulan ilmettä muokattiin vastaamaan edellisvuonna esiteltyä Clio-mallia. Myös osa moottoreista tuli Clion valikoimista.


title: Renault Express

text: Toinen kasvojenkohotus tuli vuonna 1994, ja jälleen suurimmat uudistukset kohdistuivat keulaan, johon tuli uudet ajovalot ja korinvärinen etusäleikkö. Lisävarusteena saataville tuli kuljettajan turvatyyny, ja myös mukavuusvarustelua parannettiin.


title: John Travoltan filmografia

text: Tämä on John Travoltan filmografia.


title: A. Le Coq (olut)

text: A. Le Coq on virolaisen A. Le Coq -panimon tunnetuin olutmerkki. Sitä valmistetaan A. Le Coqin tehtailla Tartossa sekä osaa oluista myös Olvin tehtailla Iisalmessa.


title: A. Le Coq (olut)

text: Suurin osa merkin oluista on lager-pohjahiivaoluita. Osaa sarjan oluista myydään myös Suomessa, mutta useita vain Virossa.


title: A. Le Coq (olut)

text: A. Le Coq -tuotenimellä on myyty oluita aiemminkin. Tuotanto tällä nimellä oli kuitenkin hiipunut, kunnes vuonna 1999 Olvi Oyj osti A. Le Coqin ja uudisti täysin sen panimon Tartossa. Sen jälkeen yhtiö aloitti oluiden tekemisen A. Le Coq -tuotemerkillä.


title: BMW UKL -pohjalevy

text: BMW UKL -pohjalevy ("Untere Klasse") on BMW:n kehittämä modulaarinen pohjalevy etu- ja nelivetoisille autoille, jota käytetään BMW- ja Mini-merkkisissä autoissa.


title: Valkoporonjäkälä

text: Valkoporonjäkälä ("Cladonia arbuscula") on torvijäkälien sukuun kuuluva jäkälä. Se on Suomen toiseksi yleisin poronjäkälälaji. Lisäksi se on merkittävä poron ravintojäkälä poronjäkälän ohella.


title: Valkoporonjäkälä

text: Jäkälä muodostaa laajoja 5–10 senttimetriä korkeita tiheähaaraisia mattoja. Väriltään se on kellertävän vaaleanharmaa. Latvahaarat ovat samaan suuntaan kääntyneitä. Kärkiosat ovat tummettuvia. Kasvaa kuivissa kangasmetsissä, kalliolla, kivillä ja lahopuilla. Se on jäkäläkankaiden valtalajeja. Hyvin yleinen Etelä- ja Keski-Suomessa, pohjoisessa niukempi.


title: Valkoporonjäkälä

text: Saattaa sekoittua mietoporonjäkälään ("Cladonia mitis"), jonka kanssa se mahdollisesti risteytyy, mutta välimuotoja on ainakin havaittu. Lajit erottaa yleensä siitä, että valkoporonjäkälällä on rotevampi pääranka sekä haarainen ja taipunut latvus.


title: Haaratorvijäkälä

text: Haaratorvijäkälä ("Cladonia furcata") on torvijäkälien sukuun kuuluva jäkälä.


title: Haaratorvijäkälä

text: Haaratorvijäkälän kasvullinen sekovarsi on pienisuomuinen. Podeetiot ovat pitkiä ja hoikkia, enintään 13 senttimetriä korkeita. Niiden pinta on sileän ja hieman epätasaisen kuoren peittämä. Yksittäisiä suomuja on melko usein ja runsaasti. Kasvaa tuoreissa metsissä, tienvarsilla, niityillä ja varjoisella kalliolla. Yleinen Etelä- ja Pohjois-Suomessa.


title: Harmaatorvijäkälä

text: Harmaatorvijäkälä ("Cladonia deformis") on torvijäkälien sukuun kuuluva jäkälä.


title: Harmaatorvijäkälä

text: Harmaatorvijäkälän kasvullinen sekovarsi on pienisuomuinen. Suomut ovat kellertävän vihreitä. Pikarinmalliset podeetiot ovat enintään 8,5 senttimetriä korkeita. Pikarit ovat 2–10 millimetriä leveitä. Kasvaa kallioiden ja metsien humuksella. Yleinen koko Suomessa, runsaimmillaan Etelä-Suomessa.


title: Vuorimyrkkysammakko

text: Vuorimyrkkysammakko ("Mannophryne trinitatis") on heimoon Aromobatidae kuuluva sammakkolaji. Sen selkä ja pää ovat vaaleanruskeat ja kyljet mustat valkoisilla pilkuilla. Sammakolla on terävä kuono ja suuret silmät. Koiraat ovat 17–20 millimetriä pitkiä ja naaraat 18–22 millimetriä. Naaraalla on kirkkaankeltainen kurkku, kun taas koiraan kurkku on harmaa. Vuorimyrkkysammakkoa tavataan vain Trinidadin saarella vuoristoseuduilta merenpinnan tasolle. Parian niemimaalla Venezuelassa elävää populaatiota pidetään nykyään lajina "Mannophryne venezuelensis". Aikuiset vuorimyrkkysammakot elävät koskemattomien vuoristometsien ja kosteiden metsien kirkkaissa virroissa. Ennen parittelua koiras kurnuttaa ja muuttaa soidinmenoissa väriään ruskeasta mustaan. Naaras munii 2–15 munaa kostealle paikalle kallionhalkeamaan tai lehtien sekaan, muttei veteen. Koiras jää munien luokse 21 päiväksi kunnes ne kuoriutuvat, jolloin nuijapäät tarttuvat kiinni koiraan selkään. Nuijapäitä kantava koiras pysyy päivät maalla, mutta viettää yöt lammikossa. Koiras valitsee tarkkaan lammikon, jossa ei ole sitä saalistavia kaloja ja katkarapuja. Noin viikon kuluttua poikaset irrottautuvat ja uivat vapaina aikuisiksi.


title: Eicher Motors

text: Eicher Motors Ltd. on intialainen autoteollisuuskonserni, joka on osa laajempaa Eicher Group -yritysryhmää. Eicher Motorsin osake noteerataan sekä Bombayn (BSE) että Intian kansallisessa pörssissä (NSE); osake on myös osatekijänä NSE:n CNX Nifty-osakeindeksissä.


title: Eicher Motors

text: Eicher Motors -konsernilla on kolme liiketoimintasektoria:


title: Eicher Motors

text: Yhdysvaltain johdon käynnistämän tullisodan seurauksena Eicher Polaris viestitti kesäkuussa 2018 - välttääkseen EU:n Yhdysvalloille asettamia vastatulleja - aikomuksestaan siirtää esimerkiksi Indian-moottoripyörien tuotantoa Yhdysvaltain Iowan osavaltiosta Puolaan.


title: Eicher Motors

text: Eicher Group -yhtymään kuuluu Eicher Motorsin ohella Eicher Goodearth Pvt Limited. Sen liiketoimintaa ovat korkealuokkaiset lifestyle-myymälät (Goodearth Stores), kartat (Eicher Maps) ja matkaoppaiden julkaisutoiminta (Eicher Goodearth Publications).


title: Eicher Motors

text: Historiallisesti Eicher-yhtymä oli mukana useammalla liiketoiminta-alueella, mutta keskittyi toimitusjohtaja Siddhartha Lalin johdolla kahteen teollisuudenalaan aiemman viidentoista sijaan. Esimerkiksi Eicher-traktoreita valmistaa nykyään TAFE.


title: This Time (William Mangion kappale)

text: This Time on William Mangionin esittämä kappale, joka edusti Maltaa vuoden 1993 Eurovision laulukilpailussa Irlannin Millstreetissä.


title: This Time (William Mangion kappale)

text: Kappale sijoittui Euroviisuissa 25 maan joukosta sijalle 8. 69 pisteellä.


title: Kaupunkisanomat

text: Kaupunkisanomat on ilmaislehti, jota jaetaan alueilla Kauniainen, Espoo, Helsinki, Vantaa, Hyrylä, Tuusula, Järvenpää, Kerava, Korso. Lehti on perustettu vuonna 1995 ja se ilmestyy perjantaiaamuisin. Lehden päätoimittaja on Merja Nordbäck-Raunio.


title: Kaupunkisanomat

text: Lehden kustantajan nimi on vaihdellut: RHH-kustannus, 1995-, kustantaja myöhemmin: Kaupunkimediat ja vuodesta 2000 Kaupunkilehdet.


title: Vrede (kappale)

text: Vrede on Ruth Jacottin esittämä kappale, joka edusti Alankomaita vuoden 1993 Eurovision laulukilpailussa Irlannin Millstreetissä.


title: Vrede (kappale)

text: Kappale sijoittui Euroviisuissa 25 maan joukosta sijalle 6. 92 pisteellä.


title: Mama Corsica

text: Mama Corsica on Patrick Fiorin esittämä kappale, joka edusti Ranskaa vuoden 1993 Eurovision laulukilpailussa Irlannin Millstreetissä.


title: Mama Corsica

text: Kappale sijoittui Euroviisuissa neljänneksi 121 pisteellä.


title: Moi, tout simplement

text: Moi, tout simplement on Annie Cottonin esittämä kappale, joka edusti Sveitsiä vuoden 1993 Eurovision laulukilpailussa Irlannin Millstreetissä.


title: Moi, tout simplement

text: Kappale sijoittui Euroviisuissa kolmanneksi 148 pisteellä.


title: Imettäjälehmä

text: Imettäjälehmä on yksi vasikan vierihoitotavoista. Imettäjälehmien käyttö on yleisempää luomutuotannossa, mutta niitä voidaan käyttää käytetään tavanomaisessa maidontuotannossa. Imettäjälehmältä vaaditaan erityisen hyvää luonnetta koska niiden pitää antaa useammankin vieraan vasikan imeä utareitaan. Tämän lisäksi imettäjälehmän tulisi olla runsasmaitoinen, jotta se pystyisi täyttämään mahdollisemman monen vasikan maidon tarpeen. Yhdellä imettäjälehmällä voi olla 1–5 vasikkaa imetettävää. Vasikoiden määrään vaikuttaa lehmän luonne, maidon tuotto kyky ja sekä karsinan koko. Karsinan on oltava vähintään 13–15m²/lehmä.


title: Pamela Reed

text: Pamela Reed (s. 2. huhtikuuta 1949 Tacoma) on yhdysvaltalainen näyttelijä, joka on esiintynyt elokuvissa ja televisiosarjoissa. Hän on näytellyt myös teatterissa.


title: Pamela Reed

text: Reedin ensimmäiset isot elokuvaroolit olivat lännenelokuvassa "Lainsuojattomat" (1980) ja toinen päärooli muinaisuuteen sijoittuvassa elokuvassa "Luolakarhun klaani" (1985). Hän oli pääroolissa pienen budjetin elokuvassa "Rachel River" (1987) sekä tv-elokuvassa "Varjot menneisyydestä" (1992). Eräs hänen tunnetuimmista elokuvarooleistaan on toinen pääosa poliisikomediassa "Lastentarhan kyttä" (1990), jossa hän on Arnold Schwarzeneggerin vastanäyttelijänä. Reed näytteli sivurooleja myös elokuvissa "Puhtaana käteen" (1980), "Silminnäkijä" (1981), "Valiojoukko" (1983), "Kasan alimmainen" (1986), "Sodan kahleet" (1989), "Cadillac Man" (1990), "Hervottomat hautajaiset" (1992), "Junior" (1994), "Bean – äärimmäinen katastrofielokuva" (1997) ja "Todistettavasti elossa" (2000)


title: Pamela Reed

text: Reed näytteli keskeisiä hahmoja yhteiskunnallisissa televisiosarjoissa "The Andros Targets" (1977) ja "Tanner '88" (1988) sekä päärooleja lyhytikäisissä tilannekomediasarjoissa "Grand" (1990) ja "The Home Court" (1995). 2000-luvulla Reed on näytellyt useissa suosituissa televisiosarjoissa, vakiohahmo Gail Greeniä jännityssarjassa "Jericho" sekä toistuvia vierailevia hahmoja sarjoissa "Puisto-osasto", "" ja "Taran monta elämää". Lisäksi hän ääninäytteli animaatiosarja "Simpsoneissa" Ruth Powers -hahmoa kolmessa eri jaksossa vuosina 1992, 1993 ja 2003.


title: Päkihiekka

text: Päkihiekka on Posion kunnan eteläosassa olevan kalaisan Kuusijärven suojaisa pieni hiekkaranta. Se on kautta aikojen ollut paikallisten asukkaiden suosima uimaranta ja juhannuskokon polttopaikka ja piknik-kohde.


title: Myyr York Times

text: Myyr York Times on ilmaislehti ja Myyrmäen kaupunginosalehti, jota jaetaan lisäksi Kivistössä, Honkasuolla, Malminkartanossa sekä Kuninkaantammessa. Sitä saa myös jakelupisteistä. Se alkoi ilmestyä kesäkuussa 2018. Lehden päätoimittaja on Ari Martinaho. Lehden nimi ei ole välttämättä lopullinen, sillä lukijat voivat ilmaista mielipiteensä siitä.


title: Myyr York Times

text: Lehteä kustantavan yhtiön omistavat Myyrmäki-liike ja Myyrmäki-seura.


title: Lorenzo Jesús Morón

text: Lorenzo Jesús Morón García, yleensä vain Loren (s. 30. joulukuuta 1993 Marbella, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Real Betisiä ja on pelipaikaltaan hyökkääjä.


title: Lorenzo Jesús Morón

text: 29. tammikuuta 2014 Loren teki sopimuksen sevillaisseura Real Betisin kanssa, jossa hän liittyi seuran reservijoukkueeseen maan kolmanneksi korkeimmalle sarjatasolle Segunda División B:hen.


title: Lorenzo Jesús Morón

text: Kaudella 2015–2016 Loren teki yhteensä 13 maalia, joka päättyi kuitenkin joukkueen osalta pettymykseen sen pudottua sarjaporrasta alemmas. 20. kesäkuuta 2016 hän solmi seuran kanssa jatkosopimuksen vuoteen 2018 asti. 14. toukokuuta 2017 Loren onnistui maalinteossa kolmesti vierasottelussa CA Espeleñoa vastaan.


title: Lorenzo Jesús Morón

text: 30. tammikuuta 2018 hän teki jälleen uuden sopimuksen seuran kanssa, joka ulottuu vuoteen 2021 asti, ja samalla hänet nostettiin seuran edustusjoukkueen vahvuuteen. Loren pelasi ensimmäisen ottelunsa edustusjoukkueessa 3. helmikuuta 2018 Villarrealia vastaan, jossa hän onnistui kaksi kertaa maalinteossa. Seuraavissa viidessä ottelussa, Loren onnistui tekemään maalin neljästi.


title: Schaumanin linna

text: Schaumanin linna on Bruno Krookin rakennuttama ja arkkitehti Gunnar Wahlroosin suunnittelema kivitalo, joka valmistui 1924. Se kuuluu pihapiirinsä kanssa Keski-Suomen maakunnallisesti arvokkaisiin rakennettuihin kulttuuriympäristöihin. Schaumanin linnan puiston ja siihen alun perin kuuluneen puutarhan suunnitteli puutarha-arkkitehti Bengt Schalin.


title: Schaumanin linna

text: Rakennuksessa on vaikutteita useista kertaustyyleistä, kuten uusrenessanssista ja -barokista, sekä 1920-luvun klassismista. Linna edusti aikansa rakennusteknistä huippua, siinä oli jo 1920-luvulla koneistettu ilmanvaihto, pumpuilla varmistettu salaojajärjestelmä, sadeveden sinne ohjaavat syöksytorvet ja koneellinen kylmiö. Rakennukseen suunniteltiin myös viinikellari, lukuisia salakäytäviä sekä täysmittainen tenniskenttä ylimpään kerrokseen.


title: Schaumanin linna

text: Jyväskylän Lutakossa sijainneen Schaumanin vaneritehtaan johtajana toiminut Krook rakennutti linnan itselleen ja perheelleen asuinsijaksi. Krook rakennutti linnan vaneritehtaan nimissä edustuskodikseen kysymättä lupaa tehtaan osakkeenomistajilta. Krook perheineen asui linnassa vuoteen 1929 saakka. Linnassa asuivat myöhemmin lyhyitä aikoja useat tehtaan johtajista, mm. Edvard Hanell ja Uuno Savola. Savola rakennutti myöhemmin itselleen linnan viereen oman talon, Villa Savolan, jota on kutsuttu sittemmin Uunolaksi tai Pikkulinnaksi.


title: Schaumanin linna

text: Schaumanin linna siirtyi 2009 Jyväskyläläisen arkkitehdin Jukka Tikkasen omistukseen. 2016 Tikkaselle myönnettiin Jyväskylä-seuran palkinto, jonka myöntämisessä painoi erityisesti hänen tekemänsä työ linnan entisoinnissä. Vuodesta 2015 rakennuksessa on toiminut myös ympäristöteknologiayritys Tana Oy:n pääkonttori.


title: Koisihikawan kasvitieteellinen puutarha

text: Koishikawan kasvitieteellinen puutarha (, 16 hehtaaria) on Tokion yliopiston kasvitieteellinen puutarha. Se sijaitsee osoitteessa 3-7-1 Hakusan, Bunkyō, Tokio. Puutarha on avoinna päivittäin maanantaita lukuun ottamatta, ja puistoon on pääsymaksu.


title: Koisihikawan kasvitieteellinen puutarha

text: Puutarha perustettiin vuonna 1684, jolloin Tokugawan shogun, Tsunayoshi perusti sinne Koishikawan lääkekasvitarhan. Vuonna 1877 lääketarha siirtyi Tokion yliopiston omistukseen ja siitä muodostui japanilaisen kasvitieteen nykyaikaisen tutkimuksen pääpaikka.


title: Koisihikawan kasvitieteellinen puutarha

text: Puutarhan kokoelmissa on noin 4 000 kasvilajia, joista 1 400 puuvartis-, 1 500 ruohovartis- sekä 1 100 trooppista ja subtrooppista lajia. Merkittäviä ulkokokoelmia ovat kameliat, kirsikat, vaahterat, bonsai-puut ja alppikasvit. Kasvikokoelmien huomattavia osia edustavat luonnonvaraisesti kerätyt lajit Japanista, Koreasta, Taiwanista ja Kiinasta.


title: Koisihikawan kasvitieteellinen puutarha

text: Puutarhoissa on myös 1,4 miljoonan näytteen herbarium sekä 20 000 kirjan ja lehden kirjasto.


title: Koisihikawan kasvitieteellinen puutarha

text: Tokion yliopistolla on Koishikawan ohella myös Nikkōssa sivupuutarha, jossa kasvatetaan Tokiota viileämpien seutujen ja vuoristojen kasveja.


title: Ksanthos (Lyykia)

text: Ksanthos on arkeologinen kohde nykyisessä Turkissa, Muğlan ja Antalyan maakunnissa. Se oli muinaisen Lyykian pääkaupunki. Ksanthos ja pari kilometriä sen eteläpuolella sijaitseva Leton temppeli ovat Unescon maailmanperintökohde vuodesta 1988.


title: Ksanthos (Lyykia)

text: Ksanthos sijaitsee rinteessä Ksanthos-joen suun yläpuolella. Sen varhainen historia on epäselvä, kaupungista ei ole löytynyt jäänteitä pronssikaudelta, vaikka se mainitaan varhaisissa lyykialaisissa kirjoituksissa. 500-luvulla eaa. sen tiedetään olleen lyykialaisten tärkein kaupunki. Noin 540 eaa. persialaiset valloittivat kaupungin, ja lyykialaiset taistelivat viimeiseen mieheen. Kaupunki kuitenkin jälleenrakennettiin nopeasti, ja se kukoisti 400-luvulta vuoteen 42 eaa., jolloin roomalaiset hyökkäsivät sinne.


title: Cygnus A

text: Cygnus A (3C 405) on radiogalaksi, joka sijaitsee 600 miljoonan valovuoden etäisyydellä Maasta. Se havaittiin optisilla välineillä vuonna 1951 ja on yksi kirkkaimmista ja ensimmäisenä löydetyistä tähtitieteellisistä radiolähteistä.


title: Hartiapunos

text:
Hartiapunoksen (Plexus brachialis) muodostavat neljän alimman kaulahermon (C5, C6, C7, C8) ja ylimmän rintahermon (T1) etuhaarat. Se hermottaa yläraajoja ja sijaitsee yläraajaan menevien suurten verisuonten (solisvaltimon ja solislaskimon) ympärillä. Se menee kaulan sivulta käteen solisluun ja ylimmän kylkiluun välistä.
Hartiapunoksen haaroihin kuuluvat kainalohermo, lihas-ihohermo, värttinähermo, kyynärhermo ja keskihermo.


title: Jindain kasvitieteellinen puutarha

text: Jindain kasvitieteellinen puutarha () on kasvitieteellinen puutarha Japanissa, Tokion metropolin Chōfun kaupungissa. Se sijaitsee Jindai-jin buddhalaisen temppelin vieressä. Puutarhan pinta-ala on noin 488 000 m², ja se on jaettu kasvilajeittain 30 lohkoon. Sinne on istutettu 100 000 puuta tai pensasta, jotka kuuluvat 4 800 eri lajiin.


title: Jindain kasvitieteellinen puutarha

text: Puutarhassa voi jokaisena vuodenaikana nähdä paljon kukkivia eri lajeja kuten luumuja, kirsikoita, atsaleoja, kanukoita, pioneja, ruusuja ja sinisateita eli wisterioita. Siellä on myös vesikasvien kosteikkoalue, jossa viljellään muun muassa iiriksiä.


title: Jindain kasvitieteellinen puutarha

text: Puutarhan alue toimi aiemmin taimitarhana, jossa kasvatettiin puita Tokion kaduille. Toisen maailmansodan jälkeen se avattiin yleisölle Jindain viheralueena (). Kasvitieteellinen puutarha siitä tehtiin vuonna 1961. Puutarhaan rakennettiin suuri trooppisten kasvien kasvihuone vuonna 1984 ja Tokion alueen lajiston suojelua varten kasvilajien monimuotoisuuden keskus vuonna 2012.


title: Katie Swan

text: Katie Swan (s. 24. maaliskuuta 1999 Bristol) on brittiläinen tennispelaaja. Hän on ollut parhaimmillaan WTA-listan sijalla 206 kesäkuussa 2018.


title: Katie Swan

text: Swan sai Wimbledonissa 2016 villin kortin pääsarjaan. Hän sai villin kortin myös vuoden 2018 Wimbledonin pääsarjaan.


title: Wimbledonin tennisturnaus 2018 – naisten nelinpeli

text: Jekaterina Makarova ja Jelena Vesnina olivat puolustava mestaripari, mutta Vesnina ei osallistunut tänä vuonna. Makarova pelasi Vera Zvonarjovan kanssa, ja he hävisivät toisella kierroksella parille Elise Mertens ja Demi Schuurs.


text: Barbora Krejčíková ja Kateřina Siniaková voittivat mestaruuden.


title: Wimbledonin tennisturnaus 2018 – sekanelinpeli

text: Jamie Murray ja Martina Hingis olivat puolustava mestaripari, mutta Hingis lopetti viime kauteen ja Murray pelasi tänä vuonna Viktoryja Azarenkan parina. Alexander Peya ja Nicole Melichar voittivat mestaruuden päihittämällä loppuottelussa Murrayn ja Azarankan.


title: Göran Widmark

text: Göran Widmark (28. tammikuuta 1910 Jukkasjärvi, Ruotsi – 13. tammikuuta 1982 Hedemora, Ruotsi) oli ruotsalainen pappi ja virsirunoilija. Hänen sanoittamansa virsi "I tro under himmelens skyar" (virren numero Suomen ruotsinkielisessä virsikirjassa: 427) on suomentanut Niilo Rauhala ja virsi alkaa sanoin: Myös isämme uskoivat ennen (virsi 187).


title: Mini Hatch

text: Mini Hatch (Yhdysvalloissa Mini Hardtop) on BMW:n omistaman Minin vuodesta 2000 lähtien valmistama pieni henkilöautomalli, joka on seuraaja vuosina 1959–2000 valmistetulle alkuperäiselle Minille. Mallia valmistetaan hatchback- ja cabriolet-korimalleina.


title: Mini Hatch

text: Ensimmäinen uusi Mini esiteltiin vuoden 2000 lopulla. Malleja olivat Mini One sekä urheilullisemmat Mini Cooper ja Cooper S. Vuonna 2004 esiteltiin lisäksi avomalli.


title: Mini Hatch

text: Vuoden 2002 Euro NCAP -kolaritestistä Mini One sai tulokseksi neljä tähteä viidestä.


title: Mini Hatch

text: Minin 1,4- ja 1,6-litraiset bensiinimoottorit kuuluivat Chryslerin ja BMW:n omistaman Rover Groupin yhteistyössä kehittämään Tritec-sarjaan. Dieselmoottori oli 1,4-litrainen ja peräisin Toyotalta.


title: Mini Hatch

text: Toisen sukupolven Mini Hatch esiteltiin vuoden 2006 lopulla, eikä sen muotoilussa tapahtunut merkittäviä muutoksia. Pituudeltaan auto kasvoi kuusi senttimetriä edeltäjäänsä verrattuna. Toisen sukupolven malliin perustuvat myös farmarimalli Mini Clubman, crossover-mallit Countryman ja Paceman sekä kaksioviset Coupé ja Roadster.


title: Mini Hatch

text: Vuoden 2007 Euro NCAP -kolaritestistä Mini Cooper sai tulokseksi täydet viisi tähteä.


title: Mini Hatch

text: Avomalli esiteltiin Detroitin autonäyttelyssä tammikuussa 2009. Se pysyi mallistossa vuoteen 2015 saakka, vaikka hatchbackin tuotanto päättyikin vuonna 2013.


title: Mini Hatch

text: Kolmannen sukupolven Mini Hatch esiteltiin Los Angelesin autonäyttelyssä vuoden 2013 lopulla. Se kasvoi pituutta 98 millimetriä kokonaispituudeltaan ja 28 millimetriä akseliväliltään. Uusi Mini oli ensimmäinen malli, joka perustui BMW:n modulaariselle UKL-pohjalevylle. Pariisin autonäyttelyssä syksyllä 2014 esiteltiin ensimmäistä kertaa mallin historiassa viisiovinen korimalli.


title: Mini Hatch

text:
Vuoden 2014 Euro NCAP -kolaritestistä Mini Cooper sai tulokseksi täydet viisi tähteä.
Vuonna 2018 malli koki pieniä muutoksia sekä sisä- että ulkopuolella. Uusia varusteita ovat esimerkiksi LED-matriisivalot ja 6,5 tuuman kosketusnäyttö. Takavaloihin tuli uusi Union Jack -ilme. Lisäksi värivalikoimaa päivitettiin.


title: Élie Okobo

text: Élie-Franck Okobo (s. 23. lokakuuta 1997 Bordeaux) on ranskalainen koripalloilija.


title: Élie Okobo

text: Pelintekijänä pelaava Okobo edusti vuodet 2015–2018 kotimaansa Pau-Orthezia jossa osallistui myös FIBA Europe Cupiin. Phoenix Suns varasi Okobon NBA:han 31. vuorolla . Kolme päivää varaustilaisuuden jälkeen Okobo teki Sunsin kanssa nelivuotisen ja kuuden miljoonan dollarin arvoisen sopimuksen, jonka kolmas ja neljäs vuosi olivat Sunsin päätettävissä.


title: Élie Okobo

text: Okobo edusti Ranskan nuorisomaajoukkueita muun muassa alle 20-vuotiaiden EM-kilpailuissa 2016. Hän on pelannut myös Ranskan miesten maajoukkueessa.


title: Westland Aircraft

text: Westland Aircraft oli brittiläinen lentokonevalmistaja Yeovilissa, Somersetissa vuodesta 1914 vuoteen 1961. Yritys perustettiin irrottamalla Petters-yhtiöstä vuonna 1914. Yritys yhdistyi muiden brittiläisten helikopterivalmistajien kanssa Westland Helicopters -yhtiöksi vuonna 1961.


title: Westland Aircraft

text: Yritys valmisti ensimmäisen maailmansodan aikaan Short Type 184 ja Short Type 166 -vesilentokoneita sekä Sopwith 1½ Strutter -lentokonetta.


title: Westland Aircraft

text: Fairey Aviation Companyn toiminta liittyi yhtiöön 1960-luvulla.


title: Westland Helicopters

text: Westland Helicopters oli brittiläinen helikopterivalmistaja, joka perustettiin Westland Aircraftin yhdistyessä muiden brittiläisten helikopterivalmistajien kanssa vuonna 1961. Yritys muutti nimeksi GKN Westland Helicopters vuonna 1995 ja yhdistyi Agustan kanssa AgustaWestland -yhtiöksi vuonna 2000.


title: Renault Fluence

text: Renault Fluence on Renault’n vuodesta 2009 lähtien valmistama keskiluokan automalli, joka on kolmannen sukupolven Renault Méganen neliovinen sedan-versio. Etelä-Koreassa mallia myytiin Renault Samsung SM3 -nimisenä. Euroopan markkinoilla Fluencen korvasi vuonna 2016 sedan-korinen neljännen sukupolven Renault Mégane.


title: Renault Fluence

text: Vuoden 2011 Euro NCAP -kolaritestistä Fluence sai tulokseksi neljä tähteä viidestä.


title: Renault Fluence

text: Vuonna 2011 tuli markkinoille mallin sähköautoversio, Fluence Z.E., jonka moottorissa on tehoa 94 hevosvoimaa. Se oli esitelty konseptina jo syksyllä 2009 Frankfurtin autonäyttelyssä.


title: Renault Fluence

text: Fluence koki vuonna 2012 kasvojenkohotuksen, jossa se sai uuden etupuskurin ja etusäleikön.


title: Jan Hooks

text: Janet ”Jan” Hooks (23. huhtikuuta 1957 Decatur, Georgia – 9. lokakuuta 2014 Woodstock, New York) oli yhdysvaltalainen näyttelijä ja koomikko, joka tunnettiin televisiorooleistaan.


title: Jan Hooks

text: Hooks tuli 1980-luvun alkupuolella tunnetuksi sketsisarjasta "Not Necessarily the News" ja esiintyi samoihin aikoihin muissakin satiirisarjoissa. Parhaiten hänet tunnettiin "Saturday Night Live" -sarjasta, jonka vakioesiintyjiin hän kuului vuosina 1986–1991 ja jossa hän imitoi monia kuuluisuuksia. Hän oli sivurooleissa tilannekomediasarjoissa "Designing Women" (kahdella viimeisellä tuotantokaudella 1991–1993) ja "Kolmas kivi auringosta" (1996–2000). Hooks oli myös animaatiosarja "Simpsoneissa" intialaisen hahmon Manjula Nahasapeemapetilonin alkuperäinen ääninäyttelijä vuoteen 2002 saakka, minkä jälkeen roolissa jatkoi Tress MacNeille.


title: Jan Hooks

text: Hooks oli pienissä sivurooleissa elokuvissa "Pee-wee’s Big Adventure" (1985), "Villikissat" (1986), "Batman – paluu" (1992), "Coneheads" (1993), "Suljettujen ovien takana" (1993) ja "Ystäväni Simon Birch" (1998). 2000-luvun alussa hän esiintyi komediasarjassa "Primetime Glick" ja sen pohjalta tehdyssä elokuvassa "Jiminy Glick in Lalawood" (2004). Hooksin viimeiset tv-roolit olivat esiintyminen "30 Rock" -komediasarjan kahdessa jaksossa vuonna 2010 sekä äänirooli animaatiosarja "The Cleveland Show’n" yhdessä jaksossa vuonna 2013. Hän kuoli kurkkusyöpään 57-vuotiaana vuonna 2014.


title: Juomarehu

text: Juomarehu on kotieläimen jälkeläiselle annettava juoma, joka on veden ja teollisen jauheen välinen seos. Vasikkojen juomarehut sisältävät tyypillisesti erilaisia maitopohjaisia jauheita, öljyjä ja rasvoja (esim. palmuöljy ja kookosrasva) ja kivennäisaineita. Tarkka sisältö vaihtelee valmistajittain. Koostumus on yleensä noin 21 prosenttia raakavalkuaista ja noin 17 prosenttia raakarasvaa. Karitsoille voidaan käyttää vasikkojen juomarehua, mutta veden ja rehujauhon sekoitussuhde on erilainen. Jauhetta tulee samaan vesimäärään huomattavasti enemmän, koska uuhenmaito on koostumukseltaan väkevämpää kuin lehmänmaito.


title: Tom Boerwinkle

text: Thomas F. ”Tom” Boerwinkle (23. elokuuta 1945 Cleveland, Ohio – 26. maaliskuuta 2013) oli yhdysvaltalainen koripalloilija. Boerwinkle edusti koko NBA-uransa ajan Chicago Bullsia.


title: Tom Boerwinkle

text: Boerwinkle pelasi yliopistokoripalloa vuosina 1965–1968 Tennesseen yliopiston joukkueessa. Chicago Bulls varasi hänet NBA:han neljännellä vuorolla . Boerwinkle edusti Bullsia koko vuodet 1968–1978 kestäneen NBA-uransa ajan ja nousi seurahistorian tilastojen kärkinimien joukkoon. 8. tammikuuta 1970 Boerwinkle otti ottelussa Phoenix Sunsia vastaan 37 levypalloa, mihin määrään NBA:ssa ei ole tämän jälkeen ylletty Moses Malonen vuoden 1979 37 levypallon ottelua lukuun ottamatta. Boerwinklen ottelu pelattiin kylmässä lämpötilassa, sillä areenan lämmitysjärjestelmä oli rikkoutunut. Boerwinkle kuoli kotonaan Chicagon lähistöllä leukemiaan 67-vuotiaana 26. maaliskuuta 2013.


title: BMW 8-sarja (G15)

text:
BMW G15 on BMW 8-sarjan toisen sukupolven malli, jota on valmistettu vuodesta 2018 lähtien. Se korvasi BMW 6-sarjan coupén ja palautti 8-sarjan mallistoon 19 vuoden tauon jälkeen. Tuotantomallin ensiesittely oli Le Mansissa kesäkuussa 2018. Tätä ennen malli oli esitelty konseptiautona Villa d’Estessä lähellä Roomaa toukokuussa 2017. Kaksiovisen coupén lisäksi 8-sarjasta esitellään tulevaisuudessa myös kaksiovinen cabriolet ja neliovinen Gran Coupe -malli.
Moottoreina ovat M850i-mallissa 4,4-litrainen V8-bensiinimoottori (530 hv) sekä 840d-mallissa kuusisylinterinen 3,0-litrainen (320 hv) dieselmoottori. Molempien yhteydessä on neliveto ja kahdeksanportainen "Steptronic"-automaattivaihteisto.


title: Sud-Ouest

text: Sud-Ouest (ranskaa, ) voi tarkoittaa seuraavia:


title: BMW 8-sarja (E31)

text: BMW E31 on BMW 8-sarjan ensimmäisen sukupolven malli, jota valmistettiin vuosina 1989–1999. Se korvasi 6-sarjan E24-mallin. Auto esiteltiin Frankfurtin autonäyttelyssä syksyllä 1989.


title: Cymande

text: Cymande on brittiläinen funkyhtye, joka julkaisi useita albumeita 1970-luvun alkupuolella. Yhtye perustettiin Lontoossa, Englannissa vuonna 1971.


title: BMW CLAR -pohjalevy

text: BMW CLAR -pohjalevy ("Cluster Architecture") on BMW:n kehittämä modulaarinen pohjalevy taka- ja nelivetoisille autoille, joissa moottori on sijoitettu pitkittäin. Pohjalevyssä hyödynnetään teräksen ja alumiinin lisäksi hiilikuitua, ja sille on mahdollista rakentaa myös hybridi- ja sähköautoja.


title: Gaston Germain

text: Gaston Germain (1. maaliskuuta 1933 Québec City – 26. heinäkuuta 2015 Montreal) oli kanadalainen oopperalaulaja, äänialaltaan basso. Hän opiskeli vuosina 1957–1961 Québecin musiikkikonservatoriossa Ria Lenssensin ja Raoul Jobinin johdolla. Hän sai vuonna 1961 Québecin hallituksen stipendin, jonka turvin hän pääsi opiskelemaan Torinoon Rachele Maragliano-Morin johdolla. Saksalaiseen ohjelmistoon hän perehtyi Salzburgin Mozarteumissa vuonna 1962 Erik Werban ja ranskalaiseen ohjelmistoon vuonna 1963 Pariisissa Pierre Bernac'n johdolla.


title: Gaston Germain

text: Ammattimaisen Kanadan-debyyttinsä Germain teki kesäkuussa 1964 esiintymällä Guillaume Couturen oratorion "Jean le Précurseur" esityksessä. Esiintymisuransa ohella hän on muun muassa toiminut opetustehtävissä Hullin konservatoriossa. Hän voitti vuonna 1973 Prix de musique Calixa-Lavalléen. Hän meni naimisiin musiikkipedagogi Andrée Gauthierin kanssa.


title: Ari-Pekka Mäenpää

text: Ari-Pekka Mäenpää on suomalainen lyömäsoittaja. Hän aloitti ammattimaiset musiikinopintonsa Helsingin konservatoriossa ja opiskeli sittemmin Sibelius-Akatemiassa Markku Hannolan, Lassi Erkkilän ja Mongo Aaltosen johdolla. Hän sai musiikin maisterin arvon vuonna 1999. Mäenpää täydensi opintoja vielä Milanossa opettajanaan David Searcy ja Berliinissä opettajanaan Rainer Seegers.


title: Ari-Pekka Mäenpää

text: Mäenpää soitti alun perin viulua. Hän on soittanut lyömäsoittimia eri kaupunginorkestereissa, Radion sinfoniaorkesterissa ja Suomen Kansallisoopperan orkesterissa. Kamarimusiikin saralla hän on toiminut muun muassa Avanti!-kokoonpanossa ja Suomalaisessa Kamariorkesterissa. Vuonna 2001 hän aloitti työskentelyn Turun filharmonisessa orkesterissa, jossa hänestä sittemmin tuli patarumpujen äänenjohtaja. Hän on opettanut muun muassa Turun konservatoriossa.


title: Ari-Pekka Mäenpää

text: 22. huhtikuuta 2016 Mäenpää kantaesitti Kalevi Ahon patarumpukonserton.


title: Émile Larochelle

text: Émile Larochelle (13. elokuuta 1891 Québec City – 9. lokakuuta 1958 Québec City) oli kanadalainen tenori, pianisti, urkuri, kuoronjohtaja ja musiikkipedagogi. Hän lauloi 10-vuotiaana erinäisissä kirkoissa ja opiskeli pianonsoittoa Olivier Hudsonin johdolla. Hän opiskeli sittemmin Québecin seminaarissa ja Lavalin yliopistossa, jossa toimi pianistina, urkurin ja laulajana. Hän oli kuoromestarina Québec Cityssä ennen lähtöään lauluopintojen pariin Pariisiin (1923). Hän sai opetusta myös Schola Cantorumissa ja Institut Grégorienissa, oli tenorisolistina Pariisin kirkoissa ja lauloi Concerts Lamoureux -kuorossa.


title: Émile Larochelle

text: Palattuaan Québec Cityyn Larochelle opetti laulua ja esiintyi konsertissa sekä radiossa. Hän oli yli neljän vuoden ajan solistina Château Frontenacin sunnuntaikonserteissa ja toimi sekä Quatuor laurentienin että Trio harmoniquen ensimmäisenä tenorina. Hänen oppilaitaan Lavalin yliopistossa olivat muiden muassa Pierre Boutet, Violette Delisle, Raoul Jobin, Léopold Simoneau ja Richard Verreau.


title: Banco Central de la República Argentina

text: Banco Central de la República Argentina (BCRA) on Argentiinan keskuspankki.


title: Uusnorjan lastenkirjallisuuspalkinto

text: Uusnorjan lastenkirjallisuuspalkinto ( tai "Norges Mållags barnelitteraturpris") on kirjallisuuspalkinto, jonka Norges Mållag myöntää joka vuosi ansiokkaalle uusnorjankieliselle lastenkirjalle. Palkinto jaettiin ensimmäisen kerran vuonna 1968. Vuonna 2017 palkinnon suuruus oli 15 000 kruunua.


title: Broke with Expensive Taste

text: Broke with Expensive Taste on amerikkalaisen räppärin Azealia Banksin esikoisalbumi, joka julkaistiin 7. marraskuuta 2014. Banks oli alkanut työstää albumia 2011 ilman levy-yhtiötä. Albumista ilmoitettiin Banksin Twitter-tilillä kesällä 2013. Vuonna 2014 hän allekirjoitti sopimuksen Interscopen ja Polydorin kanssa. Sen jälkeen albumi julkaistiin Apple Music -palvelussa ja ladattavaksi mp3-muodossa ilman minkäänlaisia aikarajoja.


title: Broke with Expensive Taste

text: Albumin genret ovat house, rap ja hip hop. Albumi sisältää elementtejä monista tyyleistä. Levy sai paljon positiivista palautetta kriitikoilta.


title: Rafael Herlin

text: Uno Rafael Herlin (27. lokakuuta 1865 Helsinki – 29. kesäkuuta 1928 Helsinki) oli suomalainen metsänhoitaja ja filosofian tohtori.


title: Rafael Herlin

text: Herlinin vanhemmat olivat kauppias Gustaf Albert Herlin ja Johanna Wecksell. Hän pääsi ylioppilaaksi Helsingin yksityislyseosta 1884 ja suoritti metsänhoitajatutkinnon Evon metsäopistossa 1888. Herlin valmistui Helsingin yliopistosta filosofian kandidaatiksi 1887, maisteriksi 1890 sekä lisensiaatiksi ja tohtoriksi vuonna 1900.


title: Rafael Herlin

text: Herlin toimi kirkollisvirkatalojen metsänhoitajana 1895–1901 ja Aureen alueen aluemetsänhoitajana 1901–1905 eroten sitten virasta sairauden vuoksi. Hän julkaisi tutkimuksia kasvitieteen ja metsänhoidon aloilta.


title: Serge Garant

text: Albert Antonio Serge Garant (22. syyskuuta 1929 Québec City – 1. marraskuuta 1986 Sherbrooke) oli kanadalainen säveltäjä, kapellimestari, pianisti, musiikkipedagogi ja kriitikko.


title: Serge Garant

text: Garant teki kanadalaisessa musiikissa tunnetuiksi nauhoitetun materiaalin käytön (mm. "Nucléogame", 1955) ja aleatorisuuden (mm. "Trois pièces pour quatuor à cordes", 1958). Erityistä mainetta hän niitti lauluteoksellaan "Anerca" (1961). Hän toimi Montrealin yliopiston professorina vuosina 1967–1986, ja hän johti Québecin nykymusiikkiseuraa vuodesta 1966 kuolemaansa saakka. Hän sai monia palkintoja ja tunnustuksia, kuten Kanadan musiikkineuvoston mitalin, Prix de musique Calixa-Lavalléen ja Jules Léger -kamarimusiikkipalkinnon. Hän oli Kanadan ritarikunnan upseeri vuodesta 1979.


title: Serge Garant

text: Garantin opettajia olivat Sylvio Lacharité, Paul-Marcel Robidoux, Yvonne Hubert ja Claude Champagne.


title: Vartiovene Turja

text: Vartiovene Turja (nykyinen nimi Petsamo) oli suomalainen merivartioalus joka rakennettiin vuonna 1928 Helsingissä Hietalahden telakalla. Laiva oli vartiotehtävissä Petsamon vesillä vuoteen 1939 saakka. Talvisodan alkaessa se poltettiin ja upotettiin Liinahamarin satamassa 3. joulukuuta 1939 etteivät venäläiset saisi sitä käyttöönsä. Turja nostettiin välirauhan aikana ylös ja korjattiin Trifonassa. Se toimi jatkosodan aikana vartioaluksena mutta ajettiin vuonna 1944 Turkuun.


title: Vartiovene Turja

text: Turja oli sitten merivartioston ja tullin käytössä Suomen vesillä vuoteen 1977 saakka jolloin se myytiin Vaasassa asuneelle yksityiselle harrastajalle joka muutti sen siviilikäyttöön. Vuonna 1985 laivan osti Söråkerissa Ruotsissa asunut H. E. Sjögren joka muutti 1986 laivan nimeksi "Petsamo". Vuonna 1993 laiva myytiin ruotsalaiselle Klart Skepp Stocksund Ab:lle joka muutti sen matkustaja-alukseksi.


title: Vartiovene Turja

text: Aluksen pituus on 22,73 metriä, leveys 4,60 metriä ja syväys 2,70 metriä. Voimanlähteenä on nykyisin 300 hevosvoiman Volvo Penta-dieselmoottori, alkuaan aluksessa oli kuulamoottori.


title: Harriet Dart

text: Harriet Dart (s. 28. heinäkuuta 1996 Lontoo) on brittiläinen tennispelaaja. Hän on ollut parhaimmillaan kaksinpelissä WTA-listan sijalla 121 tammikuussa 2019 ja nelinpelissä sijalla 104 samalla viikolla.


title: Harriet Dart

text: Dart osallistui Wimbledonin karsintoihin vuonna 2016 ja 2017. Vuonna 2016 hän eteni viimeiselle karsintakierrokselle, jossa hävisi ratkaisuerän luvuin 11–13. Ensimmäisen WTA-tason otteluvoittonsa hän saavutti Eastbournessa 2018 voitettuaan Kristýna Plíškován. Dart sai villin kortin vuoden 2018 Wimbledonin pääsarjaan.


title: Plyysi

text: Plyysi () on nukkapintainen kangas tai neulos, jonka pinnalla on joko leikkaamattomia tai auki leikattuja lankalenkkejä. Plyysiä käytetään esimerkiksi huonekalujen verhoilussa ja pehmolelujen karvana.


title: Sylvio Lacharité

text: Sylvio Lacharité (3. lokakuuta 1914 Sherbrooke – 13. toukokuuta 1983 Sherbrooke) oli kanadalainen säveltäjä ja kapellimestari. Hän oli yksi Sherbrooken sinfoniaorkesterin perustajajäsenistä vuonna 1939 ja toimi sen säännöllisenä kapellimestarina vuoteen 1969 saakka. Hänen opettajiensa joukossa oli Germaine Malépart; 1950-luvulla hän sai vielä täydentävää opetusta Olivier Messiaenilta, Andrée Vaurabourg-Honeggerilta ja Igor Markevitchiltä.


title: Sylvio Lacharité

text: Lacharité myös vieraili muun muassa n johdossa. Hän johti kanadalaisten muusikkojen seuraa Pariisissa ja toimi vuosina 1974–1977 Chicoutimin konservatorion johtajana. Hän johti sellaisten teosten kuin Ludwig van Beethovenin yhdeksännen sinfonian ja Arthur Honeggerin "Le roi Davidin" esityksiä. Hän kantaesitti oman piano-oppilaansa Serge Garantin teoksen "Ennéade". Lacharitén omaan sävellystuotantoon kuuluu monia orkesteriteoksia, kuten alkusoitto "Vision d'Ézéchiel", sinfoninen runoelma "Le Vaisseau d'or" ja sarja "Portraits en miniature". Vuonna 1982 Lacharitésta tehtiin Kanadan ritarikunnan jäsen.


title: Porfobilinogeenideaminaasi

text: Porfobilinogeenideaminaasi eil hydroksimetyylibilaanisyntaasi on transferaaseihin kuuluva entsyymi. Se katalysoi hydroksimetyylibilaanin muodostumista porfobilinogeenista. Entsyymiä tavataan eläimissä, kasveissa, sienissä ja useissa bakteereissa. Porfobilinogeenideaminaasi on näissä eliöissä keskeinen osa hemiryhmän sisältävien molekyylien ja eräiden muiden porfyriinien biosynteesiä. Porfobilinogeenideaminaasin EC-numero on EC 2.5.1.61.


title: Porfobilinogeenideaminaasi

text: Rakenteeltaan porfobilinogeenideaminaasi koostuu yhdestä yksiköstä eli on monomeeri. Ihmisen entsyymin molekyylimassa on 37–40 kDa. Entsyymi vaatii koentsyymikseen kahdesta porfobilinogeenimolekyylistä muodostuneen dipyrrometaanijohdannaisen. Kofaktori on sitoutunut erääseen porfobilinogeenideaminaasin kysteiiniaminohapoista. Porfobiingeenin aktiivisen keskuksen asparagiinihappo luovuttaa protonin porfobilinogeenin emäksiselle aminoryhmälle. Protonoitunut ammoniumryhmä eliminoituu ja muodostuu kationivälivaihe. Tämä kationi reagoi dipyrrometaanijohdannaisen kanssa muodostaen trimeerin. Tämä vaihe tapahtuu kolme kertaa peräkkäin. Kun näin on muodostunut pyrroliheksameeri tapahtuu entsyymin konformaatiossa muutos ja heksameeri hydrolysoituu hydroksimetyylibilaaniksi ja koentsyymiksi.


title: Porfobilinogeenideaminaasi

text: Porfobilinogeenideaminaasi inhiboituu eräiden myöhempien porfyriinisynteesin välivaiheiden kuten koproporfyrinogeeni III:n ja protoporfyrinogeeni IX:n vaikutuksesta. Nämä molekyylit sitoutuvat entsyymiin ja ovat sen allosteerisiä inhibiittoreita. Tämän lisäksi raskasmetallit kuten lyijy ovat entsyymin inhibiittoreita.


title: Porfobilinogeenideaminaasi

text: Porfobilinogeenideaminaasin puutteellinen toiminta johtaa akuuttiin jaksottaiseen porfyriaan, joka on eräs porfyrioiden tyypeistä. Sairaus periyttyy autosomien välityksellä. Tässä tilassa elimistöön kertyy porfobilinogeenia ja aminolevuliinihappoa ja niitä erittyy virtsaan. Oireina ovat huonovointisuus ja neurologiset oireet ja laukaisevana tekijänä on usein alkoholin tai eräiden lääkkeiden kuten barbituraattien käyttö.


title: Kaczmarek

text: Kaczmarek on muun muassa seuraavien henkilöiden sukunimi:


title: Ellison

text: Ellison on muun muassa seuraavien henkilöiden sukunimi:


title: Kasvivärit

text: Kasvivärit ovat kasvien sisältämiä väriaineita. Niitä käytetään tekstiilikuitujen, elintarvikkeiden, hiusten ja ihon värjäämiseen.


title: Kasvivärit

text: Kasvivärejä ovat muun muassa:


title: ASMP

text: ASMP (ransk. "Air-Sol Moyenne Porté"e) on ranskalainen lentokoneesta laukaistava ydinohjus. Ohjus on niin kutsuttu "stand-off" -tyypin ase. Sen kantama on niin kutsuttu keskikantama (engl. "intermediate", "medium-range"), joka on eri variaatiosta riippuen noin 300 - 500 kilometriä. Ydinohjus kykenee 2 - 3 Machin nopeuteen. Ydinkärkenä on lämpöydinpommi, jonka voimakkuutta voidaan säädellä. Sen teho vaihtelee 100 - 300 kilotonniin.


title: ASMP

text: Tätä ohjusasetyyppiä edelsivät AN-22 (70 kT, käyttöön 1967-1968, käytössä vielä 1980-luvulla) ja AN-52 -tyypin (6-8/25 kT, käytössä 1972-1992) lentokoneissa kuljettavat ydinpommit. Niiden enimmäisteho oli 70 kT. AN-22:ta on kuvailtu lämpöydinpommina, matalahkosta tehotasostaan huolimatta.


title: ASMP

text: Asetyyppi otettiin käyttöön noin 10 vuotta ennen kiinteitten laukaisutukikohtien poistumisen aikaa, mikä oli vuosi 1986. Näitä ohjustukikohtia oli Luoteis-Ranskassa kaksi kappaletta, ja ne sijaitsivat Plateau d'Albionin ylängöllä. Ranska liittyi vuonna 1993 ydinsulkusopimukseen, joka kielsi keskikantaman strategiset ydinohjukset: mutta silti salli ASMP:n tyyppiset, kuljetettavat raskaan luokan ydinohjukset. Ohjussiilojen käyttö loppui vuonna 1996.


title: ASMP

text: Yksi Mirage 2000N -tyyppinen taikka Dassault Rafale -taistelulentokone kykenee kantamaan yhden ASMP-tyypin lämpöydinohjuksen keskiripustimessaan. Myös Dassault Etendard IV ja Mirage IV kykenivät tätä aseistusta käyttämään. 860 kg:n omamassan omaavia ohjuksia on varastoitu arviolta 84 kappaletta. Valmistaja on Aérospatiale. ASMP-tyypin eräänlaisena suorana edeltäjänä, voitaneen luonnehtia Britannian Blue Steel-ohjusta.


title: Maustesahrami

text: Maustesahrami ("Crocus sativus") on sahrameihin kuuluva kasvilaji. Sen kuivattuja kellanruskeita luotteja käytetään mausteena, lääkkeenä sekä tuoksu- ja väriaineena.


title: J. A. W. Grönroos

text: Johan Abraham Walfrid Grönroos (1861 – 1916) oli suomalainen merimies ja kolportööri (kiertelevä kirjojen ja lehtien kaupustelija) joka oli Sariolan tivoli- ja sirkussuvun kantaisä ja Suomen Tivolin edeltäjän perustaja.


title: J. A. W. Grönroos

text: Grönroos haki vuonna 1888 lupaa ampumateltalle, silhuettikuvien näyttämölle, onnenpeleille sekä erilaisten taito- ja voimailunäytösten järjestämiselle. Keravan rautatieasemaa vastapäätä ratapihan takana hän avasi sitten 15. kesäkuuta 1888 tivolialueen jossa sijaitsi ampumarata, onnenpyörä, nuolen- ja renkaanheittopaikka sekä sirkusteltta erilaisia näytöksiä varten.


title: J. A. W. Grönroos

text: Vuonna 1899 Grönroos hankki tiettävästi Suomen ensimmäisen elokuvaprojektorin ja esitti sitten sillä elokuvia eri puolilla Suomea pääasiassa markkinoilla. Grönroos pidätettiin vuonna 1905 syytettynä venäläisvastaisesta toiminnasta ja sen jälkeen hänen perustamaansa tivolia alkoi johtaa hänen poikansa Johan Adolf Fredrik "Jaffu" Grönroos, vuodesta 1918 Sariola (1886–1967). Isä Grönroosin vapauduttua vankilasta 1907 Jaffu Grönroos keskittyi elokuvateatterialalle perustaen elokuvateatterin Lappeenrantaan. Muutaman vuoden kuluttua Jaffu Grönroosilla oli jo kymmenen elokuvateatteria ja hän muutti 1911 Terijoelle jossa hänen parhaiten menestyvät elokuvateatterinsa sijaitsivat.


title: J. A. W. Grönroos

text: J. A. W. Grönroos kuoli vuonna 1916. Jaffu Sariolan elokuvateatterit joutuivat vaikeuksiin kun kävijämäärät sotien vuoksi romahtivat Terijoella ja hän keskittyi jatkossa tivoli- ja sirkustoimintaan. Hän osti 1921 Keravalta Sariolanmäen alueen joka oli sitten tivolitoiminnan pääpaikkana ja Sariolan suvun kotina aina vuoteen 1953 saakka jolloin alue jouduttiin myymään talousvaikeuksien takia ja siellä olleet rakennukset purettiin. Sariolan elokuvateatteritoiminta oli päättynyt jo 1928.


title: Sparrow

text: Sparrow voi tarkoittaa jotain seuraavista:


title: Seosrehuruokinta

text: Seosrehuruokintaa kutsutaan myös Aperuokinnaksi. Seosrehuruokinnassa karkearehu, väkirehu ja kivennäis- ja vitamiinirehu annetaan tasaiseksi sekoitettuna massan. Seosrehuruokinnassa on mahdolista hyödyntää märkiä sivutuotteita, joiden jakaminen eläimille olisi muilla tavoin työlästä. Seos voidaan valmistaa seosrehuvaunulla, kiinteillä sekoituslaitteistoilla ja seosrehurobotilla. Seos rehuruokinta voidaan jakaa kahteen eri tyyppiin. Seosruokinta (TMR tulee englanninkielisistä sanoista Total Mixed Ration). Tässä ruokinnassa kaikki ruokintaryhmässä olevat eläimet saavat saman rehun ja eikä ole kaksinkertaista ruokintatekniikkaa. Toinen seosrehu ruokintatyyppi on täydennetty seosruokinta (PMR tulee englanninkielisistä sanoista Partial Mixed Ration). Tässä seosrehuruokinta tyypissä eläinryhmälle jaetaan perusrehu seos, jota täydennetään jokaiselle yksilölle annetavalla yksilöllisellä väkirehuannoksella. Sammalla tilalla on mahdollista kumpaakin eri seosrehu ruokintatyyppiä esimerkiksi: hieholla on Seosruokinta (TMR) ja lypsylehmillä on täydennetty seosruokinta (PMR) lypsyrobotilla.


title: Gunderik

text: Gunderik tai Gunderic (kuollut 427) oli vandaalien ensimmäinen kuningas Espanjassa. Gunderik seurasi isäänsä Godigiseliä vandaalien kuninkaana vuonna 406. Gregorius Toursilaisen mukaan Gunderik oli vandaalien kuninkaana jo silloin, kun he lähtivät kotimaastaan ja valloittivat aluksi Gallian. Sen jälkeen vandaalit siirtyivät alaanien ja sveebien kanssa Espanjaan kapinallisen roomalaisen kenraali Maximuksen kutsusta vuonna 409. Gunderikin johtamat vandaalit asettuivat Galiciaan ja työntyivät pian sveebien hallitsemalle alueelle. Vandaalit tukivat aluksi Maximusta, jonka yhdistyneet roomalaisten ja visigoottien joukot kuitenkin löivät vuonna 422. Vandaalien mielenkiinto kohdistui sittemmin Espanjan eteläosiin, jossa he valtasivat alueen, joka ulottui Cádizista Alicanteen. Gunderik kuoli Sevillan valloituksen jälkeen.


title: Anselm F. Kaste

text: Anselm (Anshelm) Fabian Kaste (20. tammikuuta 1899 Nastola – 1973 Sysmä) oli suomalainen valokuvaaja ja salatieteilijä. Hän toimi vuodesta 1925 lähtien valokuvaajana Sysmässa, jonka kirkonkylään Kaste rakennutti kotitalonsa ja ateljeensa 1930-luvun alussa. Samassa talossa toimi myös hänen puolisonsa Ida Kasteen valokuvaustarvikeliike.


title: Anselm F. Kaste

text: Kaste oli Suomen Rauhanliiton jäsen, ja toimi vuosina 1954–1955 Suomen Sivilirekisteriyhdistysten Keskusliiton (nyk. Vapaa-ajattelijain liitto) sihteerinä. Hän kuului myös vuonna 1958 uskonnolliseksi yhdyskunnaksi rekisteröidyn Totuuden Ystävien perustajajäseniin.


title: Hidas journalismi

text: Hidas journalismi on journalismin haarake, jossa keskitytään sanamäärältään pidempiin artikkeleihin. Siinä paneudutaan tyypillistä journalismia syvällisemmin johonkin aiheeseen tai teemaan.


title: Karhumäen tivoli

text: Karhumäen tivoli oli suomalainen jatkosodan aikana Itä-Karjalassa Karhumäessä toiminut rintamativoli. Lomavuorossa olleiden sotilaiden viihdyttämiseen tarkoitettu tivoli perustettiin Karhumäessä tykistössä palvelleen Sariolan tivoli- ja sirkussukuun kuuluneen luutnantti Unto Sariolan (1915–1970) ehdotuksesta. Unto Sariolan isä oli Suomen Tivolia johtanut J. A. F. (Jaffu) Sariola.


title: Karhumäen tivoli

text: Suomen Tivolin Karhumäen osasto eli Karhumäen tivoli oli toiminnassa 1942–1944 jolloin sitä johtivat Jaffu ja Unto Sariola. Keväällä 1942 perustettu tivoli sijaitsi noin 30 kilometrin päässä rintamasta vanhan venäläisen huvipuiston sijaintipaikalla jossa oli jo ennestään ollut esiintymislava. Tivolialueella oli ketjukaruselli, varietee-teltta, sirkus, pelihalli ja ravintola. Tivolin laitteet laitteet ja henkilökunta olivat Suomen Tivolista ja tivolin kenttämestarina toimi parin vuoden ajana Lauri Seiterä (1915–1992) joka sodan jälkeen perusti Tivoli Seiterän. Karhumäen tivolissa oli myös taiteilija- ja näytelmäesityksiä. Tivolissa ei kannettu huviveroa toisin kuin kanta-Suomen alueella. Osa tivolin tuloista meni puolustusvoimille ja osa Sariolalle.


title: Karhumäen tivoli

text: Tivolin toiminta päättyi kesäkuussa 1944 jolloin se evakuoitiin venäläisten suurhyökkäyksen alettua.


title: St Winefride’s Haltin rautatieasema

text: St Winefride’s Haltin rautatieasema oli rautatieasema Holywellin kaupungissa Flintshiressä, Walesissa. Se oli ainoa väliasema Holywell Junctionista Holywell Towniin kulkeneella Holywellin radalla. Se oli toiminnassa vuosina 1912–1954.


title: St Winefride’s Haltin rautatieasema

text: Holywellin kaupungista satamaan kulki jo ennen aseman avaamista raitiotie. Vuonna 1867 avattiin rahtiliikenteelle Holywell Railway, joka kulki pääasiassa raitiotien reittiä. Monet Holywell Railwayn palvelemat yritykset menivät 1870-luvun loppuun mennessä konkurssiin, ja rautatien oli pakko lopettaa toimintansa. Kiskot nostettiin, mutta radan reitti jäi jäljelle.


title: St Winefride’s Haltin rautatieasema

text: Holywell Junctionin asemalta kaupungin keskustaan pääsi aluksi höyryrekalla. Vuonna 1905 London & North Western Railway alkoi tarjota liityntäyhteyttä linja-autolla. Suosio oli niin suurta, että yhtiö alkoi harkita rautatien rakentamista vanhan Holywell Railwayn reitille. Suunnitelmissa kävi jopa sähköistetyn raitiotien rakentaminen, mutta lopulta päädyttiin tavalliseen rautatien sivuhaaraan. Holywellin rata avattiin 1. heinäkuuta 1912.


title: St Winefride’s Haltin rautatieasema

text: Radan varrelle avattiin yksi väliasema, St Winefride’s Halt. Tarinan mukaan Pyhä Winefride kärsi aseman paikan lähellä marttyyrikuoleman 600-luvulla, jolloin kuolinpaikalle oli puhjennut lähde, St Winefride’s Well. Lähteen vedellä väitettiin olevan parantavia vaikutuksia, ja sinne rakennetusta pyhäköstä oli tullut suosittu vierailukohde. Lähteelle menevien turistien lisäksi St Winefride’s Halt palveli läheisten tehtaiden työntekijöitä.


title: St Winefride’s Haltin rautatieasema

text: Asema sijaitsi laakson jyrkällä itärinteellä. Siellä oli raiteiden länsipuolella yksi puinen laituri, jonne kuljettiin polkua Greenfield Streetiltä. Polulta pääsi laiturin pohjoispäähän ja kävelysillalle, joka ylitti radan ja johti Strand Walkille. Laiturilla ei ollut odotustilaa tai katosta, ainoastaan nimikyltti ja kaasuvalo. Aseman länsipuolella oli sivuraide paikallisten yritysten tarpeisiin.


title: St Winefride’s Haltin rautatieasema

text: Reitti Holywell Townista Holywell Junctioniin osoittautui hyvin suosituksi. Jo heinäkuuhun 1922 mennessä radalla kulki arkisin 18 junaa kumpaankin suuntaan, ja 17 junaa lauantaisin. Sunnuntaisin radalla ei alusta lähtien ollut liikennettä. Kesällä 1947 junia kulki arkisin 15 kumpaankin suuntaan ja lauantaisin 20 suuntaansa. Erityisen paljon käyttäjiä St Winefride’s Haltilla oli kesäisin, kun turisteja tuli käymään St Winefride’s Wellillä.


title: St Winefride’s Haltin rautatieasema

text: 1. tammikuuta 1948 St Winefride’s Halt liitettiin British Railwaysin alaisuuteen. Aluksi vilkas liikenne linjalla jatkui, mutta vuonna 1954 British Railways ilmoitti aikeestaan sullkea Holywellin rata. Linjan viimeisessä kesäaikataulussa vuonna 1954 St Winefride’s Haltin asemalla pysähtyi vain yksi juna kumpaankin suuntaan päivässä, molemmat ennen aamukahdeksaa. Viimeiset matkustajajunat kulkivat linjalla 4. syyskuuta 1954. St Winefride’s Halt suljettiin virallisesti 6. syyskuuta ja purettiin kokonaan. Liikenne läheisen sementtitehtaan käytössä olleella sivuraiteella jatkui 11. elokuuta 1957 asti.


title: Kia Rio

text: Kia Rio on Kian vuodesta 1999 lähtien valmistama pieni henkilöautomalli, joka korvasi Kia Priden ja Avellan.


title: Kia Rio

text: Ensimmäisen sukupolven Rio esiteltiin vuoden 1999 lopulla viisiovisena farmarimallina. Neliovinen sedan esiteltiin vuonna 2001.


title: Kia Rio

text: Moottoreina olivat 1,3- (75 hv), 1,5- (98 hv) ja 1,6-litraiset (106 hv) bensiinimoottorit. Viisivaihteisen manuaalivaihteison lisäksi saatavana oli Fordin neliportainen automaattivaihteisto.


title: Kia Rio

text: Syksyllä 2002 Rio koki kasvojenkohotuksen, jossa se sai uudet puskurit, valot ja etusäleikön. 1,3-litraisen moottorin teho nousi 82 hevosvoimaan.


title: Kia Rio

text: Toisen sukupolven Rio esiteltiin vuonna 2005. Sen viisiovinen hatchback-malli oli edeltäjäänsä 23 senttimetriä lyhyempi. Etelä-Koreassa ja Indonesiassa autoa myytiin Kia New Pride -nimisenä.


title: Kia Rio

text: Vuoden 2005 Euro NCAP -kolaritestistä Rio sai tulokseksi neljä tähteä viidestä.


title: Kia Rio

text: Bensiinimoottorit olivat 1,4- (96 hv) ja 1,6-litraiset (112 hv). Lisäksi valikoimassa oli 1,5-litrainen (109 hv) dieselmoottori.


title: Kia Rio

text: Vuonna 2009 Rio koki kasvojenkohotuksen, jossa se sai uudet puskurit, etusäleikön ja mustapohjaiset ajovalot.


title: Kia Rio

text: Kolmannen sukupolven Rio esiteltiin Geneven autonäyttelyssä keväällä 2011. Uutena korimallina oli kolmiovinen hatchback. Etelä-Koreassa auton nimenä oli Kia Pride, Kiinassa Kia K2.


title: Kia Rio

text: Vuoden 2011 Euro NCAP -kolaritestistä Rio sai tulokseksi täydet viisi tähteä.


title: Kia Rio

text: Pariisin autonäyttelyssä syksyllä 2014 esiteltiin kasvojenkohotuksen kokenut Rio, jonka suurimmat uudistukset oli tehty keulan alueella. Myös sisustukseen tehtiin muutoksia ja auto sai uuden navigointijärjestelmän.


title: Kia Rio

text: Neljännen sukupolven Rio esiteltiin syksyllä 2016 Pariisin autonäyttelyssä. Kiinassa myydään myös auton crossover-versiota nimeltään Kia KX Cross.


title: Holywell Townin rautatieasema

text: Holywell Townin rautatieasema oli rautatieasema Holywellin kaupungissa Flintshiressä, Walesissa. Se oli Holywell Junctionista lätevän Holywellin radan pääteasema. Se oli toiminnassa vuosina 1912–1954.


title: Holywell Townin rautatieasema

text: Holywellin kaupungista satamaan kulki jo ennen aseman avaamista raitiotie. Vuonna 1867 avattiin rahtiliikenteelle Holywell Railway, joka kulki pääasiassa raitiotien reittiä. Monet Holywell Railwayn palvelemat yritykset menivät 1870-luvun loppuun mennessä konkurssiin, ja rautatien oli pakko lopettaa toimintansa. Kiskot nostettiin, mutta radan reitti jäi jäljelle.


title: Holywell Townin rautatieasema

text: Holywell Junctionin asemalta kaupungin keskustaan pääsi aluksi höyryrekalla. Vuonna 1905 London & North Western Railway alkoi tarjota liityntäyhteyttä linja-autolla. Suosio oli niin suurta, että yhtiö alkoi harkita rautatien rakentamista vanhan Holywell Railwayn reitille. Suunnitelmissa kävi jopa sähköistetyn raitiotien rakentaminen, mutta lopulta päädyttiin tavalliseen rautatien sivuhaaraan. Holywellin rata avattiin 1. heinäkuuta 1912.


title: Holywell Townin rautatieasema

text: Holywell Townin asema oli sijoitettu jyrkkäreunaiseen kaivantoon kaupungin keskustan pohjoispuolelle. Siellä oli yksi laituri aseman lounaispuolella, ja kulku asemalle oli radan ylittävältä sillalta. Laiturilla oli kaksi yksinkertaista puurakennusta, joissa oli lipunmyynti ja odotushuone. Niiden lisäksi laiturilla oli nimikyltti ja kaasukäyttöinen valaistus. Holywell Townissa oli myös ratapiha tavaraliikenteelle. Hankalan maaston vuoksi se oli rakennettava aseman pohjois- ja radan itäpuolelle, korkeammalle kuin asema itse, ja junien oli kuljettava sinne matkustaja-aseman kautta. Ratapihalla oli lastausalue, nosturi, puinen makasiini ja tiilinen rahtitoimisto.


title: Holywell Townin rautatieasema

text: Reitti Holywell Townista Holywell Junctioniin osoittautui hyvin suosituksi. Jo heinäkuuhun 1922 mennessä radalla kulki maanantaista lauantaihin 18 junaa kumpaankin suuntaan. Sunnuntaisin radalla ei alusta lähtien ollut liikennettä. Vuosien myötä liikenne radalla kävi yhä vilkkaammaksi. Toisen maailmansodan sytyttyä liikennemäärät laskivat hiukan eivätkä enää palanneet ennalleen. Siitä huolimatta kesällä 1947 junia kulki edelleen arkisin 15 kumpaankin suuntaan ja lauantaisin 20 suuntaansa.


title: Holywell Townin rautatieasema

text: 1. tammikuuta 1948 Holywell Town liitettiin British Railwaysin alaisuuteen. Liikenne linjalla jatkui edelleen vilkkaana, mutta vuonna 1954 British Railways ilmoitti aikeestaan sullkea Holywellin rata. Linjan viimeisessä kesäaikataulussa vuonna 1954 Holywell Towniin saapui ja sieltä lähti arkisin enää viisi junaa päivässä. Lauantaisin lähteviä vuoroja oli yhdeksän ja saapuvia kymmenen. Viimeiset matkustajajunat kulkivat linjalla 4. syyskuuta 1954. Holywell Town suljettiin virallisesti 6. syyskuuta ja purettiin kokonaan.


title: Painottomuus

text: Painottomuus on tila, jossa painovoima ei vaikuta, ja kohde leijuu vapaasti. Painoton tila vallitsee avaruudessa Maan ja muiden taivaankappaleiden painovoimakentän ulkopuolella, ja sitä pääsevät kokemaan avaruuslentäjät. Myös Maassa voidaan eri tavoin saada aikaan painottomuuden kaltainen tila.


title: Painottomuus

text: Painottomassa tilassa ihmisen ei tarvitse käyttää yhtä paljon voimaa liikkumiseen ja tavaroiden siirtelyyn kuin Maan päällä. Maan painovoimaan tottunut ihminen kärsii painottomuuteen pitkäksi aikaa siirtyessään erilaisista sopeutumisvaikeuksista ja fyysisistä muutoksista.


title: Painottomuus

text: Painottomuuden kaltaisen tilan voi saada aikaan usealla tavalla:Ihminen ei ole sopeutunut painottomuuteen, ja se aiheuttaa ihmisessä outoja tuntemuksia ja muutoksia. Lyhytaikainen painottomuus voi aiheuttaa huonon olon, kasvojen punoituksen tai turvotusta. Pitempi painottomuus aiheuttaa muun muassa lihaksiston ja luuston massan pienenemistä, pahoinvointia, unettomuutta, nesteiden kertymistä, masennusta tai pelkotiloja. Selkäranka voi pidentyä jopa viisi senttimetriä ja rintakehä laajenee. Kun avaruuden painottomuudessa oleskellut ihminen palaa Maahan, hän kärsii aluksi vaikeuksista sopeutua takaisin Maan painovoimaan.


title: Jarl Falck

text: Jarl Oscar Raphael Falck (8. syyskuuta 1901 Helsinki – 15. huhtikuuta 1983 Helsinki) oli suomalainen taidemaalari, joka tunnetaan Savoa kuvaavista maisemamaalauksistaan. Hän oli lapsuudessaan viettänyt seudulla useita vuosia.


title: Jarl Falck

text: Falck oli itseoppinut taiteilija, joka ryhtyi ammattimaiseksi taidemaalariksi vuonna 1931. Vuonna 1950 käytiin suurta huomiota herättänyt oikeudenkäynti, kun taidemaalari Viljo Salonen oli kopioinut ja jäljitellyt Falckin maalauksia signeeraten ne nimellä ”Carl Franck”. Syytettyinä olivat myös teoksia myyneet taidekauppiaat Pentti Wähäjärvi ja Eric Fock. Wähäjärvi sai tuomion yllytyksestä, mutta Fock vapautettiin syytteistä.


title: Jarl Falck

text: Falck tunnettiin kiihkomielisenä ruotsin kielen aseman puolustajana. Hän teki välittömästi valituksen havaitessaan kaksikielisyyttä rikotun jossakin. Falckin kerrottaan tehneen ilmoituksia Helsingin kaupunginhallituksen lisäksi jopa lle ja paaville. Vuonna 1971 Falck, Yleisradion ruotsinkielisen osaston ohjelmapäällikkö Sten-Olof Westman ja pastori Paul von Martens tekivät oikeusasiamiehelle kantelun, kun Väestörekisterikeskuksen tietokone oli antanut kaikille henkilötunnuksettomille henkilölle suomea äidinkieleksi tarkoittavan koodin. Kantelu johti oikeuasiamies Risto Leskisen Väestörekisterikeskuksen johtajalle Jorma Hartiolle antamaan vakavaan huomautukseen. Myöhemmin hän toimi ”Suomen ruotsinkielen puolustustoimikunnan” (Finland svenska språkförsvarskommitte) puheenjohtajana. Vuonna 1976 Falck teki valituksen kielilain rikkomisesta löydettyään Oulunkylän kirjastosta kirjan, josta puuttui ruotsinkielinen leima. Kaupunginhallituksen selvityksen jälkeen kirjaston leimasimet muutettiin kaksikielisiksi ja kaikkien kirjojen leimat tarkistettiin.


title: Jarl Falck

text: Falck kuului myös vuonna 1958 uskonnolliseksi yhdyskunnaksi rekisteröidyn Totuuden Ystävien perustajajäseniin.


title: Send In the Clowns

text: Send In the Clowns on yhdysvaltalaisen Stephen Sondheimin säveltämä ja sanoittama laulu musikaalista "A Little Night Music" vuodelta 1973. Laulusta on tullut Sondheimin tunnetuin sävellys, jonka ovat levyttäneet kymmenet kansainväliset artistit, muun muassa Frank Sinatra (1973), Judy Collins (1975, sai vuoden parhaan laulun Grammy-palkinnon), Bing Crosby (1975) ja Barbra Streisand (1985), jota varten Sondheim kirjoitti lauluun lisäsäkeistön. Laulusta on tullut myös jazzstandardi, jonka ovat levyttäneet muun muassa Benny Goodman, Count Basie ja Sarah Vaughan.


title: Send In the Clowns

text: Sondheimin musikaali "A Little Night Music" perustuu Ingmar Bergmanin elokuvaan "Kesäyön hymyilyä" vuodelta 1955. Laulu ”Send In the Clowns” syntyi vasta musikaalin kantaesityksen harjoitusvaiheessa, kun Sondheim ja ohjaaja Hal Prince tunsivat, että toiseen näytökseen tarvitaan dramaturgian takia yksi laulu lisää. Siinä henkilöhahmo Desirée (esittäjänä Glynis Johns, joka palkittiin roolistaan Tonylla) pahoittelisi nolona juuri tekemäänsä avioliittoehdotusta lakimies Fredrikille, jonka kosinnan on vuosia sitten itse torjunut. Sävelmä kerrataan lopun kohtauksessa, jossa Fredrikin nuori vaimo karkaa tämän pojan mukaan ja Desirée saa kuin saakin Fredrikin. Sondheim kirjoitti laulun samana iltana ja toi sen harjoituksiin seuraavana päivänä.


title: Send In the Clowns

text: Viisi vuotta Broadway-ensi-iltaa myöhemmin Hal Prince ohjasi musikaalin näyttämöversion myös elokuvaksi nimeltä "Pieni yösoitto" (A Little Night Music, 1977). Siinä laulun esittää Desiréen roolia näyttelevä Elizabeth Taylor.


title: Send In the Clowns

text: Desirée on tarinassa ammatiltaan näyttelijä ja käyttää teatterialan sanontoja. Englannin kielen "send in the clowns!" (vap. ) on sirkuksessa käytetty toimintatapa: kun jokin menee pieleen ja esitys keskeytyy, klovnit komennetaan äkkiä lavalle viihdyttämään yleisöä ja siirtämään sen huomio pois tapahtuneesta. Sanonta on jäänyt elämään sosiaalisissa tilanteissa, joissa pitää äkkiä unohtaa äskeinen epäonnistuminen ja mennä eteenpäin. Suunnilleen samaa tarkoittava sanonta on "show must go on", ”esityksen täytyy jatkua”.


title: Send In the Clowns

text:
Laulusta on tehty ainakin kolme suomennosta. Vexi Salmen suomennoksen ”Näytelmä” on levyttänyt Carola vuonna 1980, ja Esko Elstelän suomennoksen ”Klovnit jo tuo” Jarmo Alonen vuonna 1990.
Juice Leskinen suomensi koko musikaalin, ja sitä on esitetty Turun kaupunginteatterissa vuonna 2011 nimellä "Kesäyön hymyilyä" ja Tampereen Työväen Teatterissa vuonna 2015 nimellä "Desirée – Pieni yösoitto". Siinä ”Send In the Clowns” on saanut suomenkielisen nimen ”Niin hupaisaa”.


title: Katy Dunne

text: Katy Dunne (s. 16. helmikuuta 1995 Hemel Hempstead) on brittiläinen tennispelaaja. Hän on ollut parhaimmillaan kaksinpelissä WTA-listan sijalla 212 toukokuussa 2018 ja nelinpelissä sijalla 135 heinäkuussa 2018.


title: Katy Dunne

text: Dunne sai villin kortin vuoden 2018 Wimbledonin pääsarjaan.


title: Elena-Gabriela Ruse

text: Elena-Gabriela Ruse (s. 6. marraskuuta 1997 Bukarest) on romanialainen tennispelaaja. Hän on ollut parhaimmillaan kaksinpelissä WTA-listan sijalla 195 kesäkuussa 2018.


title: Elena-Gabriela Ruse

text: Ruse oli junioriurallaan maailmanlistan seitsemäntenä. Hän eteni karsintojen kautta mukaan vuoden 2018 Wimbledonin pääsarjaan.


title: Meriauringot

text: Meriauringot (Solasteridae) on meritähtiin kuuluva piikkinahkaisten heimo. Lajeilla on pyöreä ja lautasmainen keskiruumis, josta lähtee 8–15, yleensä 10–12 sädehaaraa.


title: Meriauringot

text: Meriaurinkoihin kuuluu yhdeksän elossa olevaa sukua:


title: Is Always Over Now?

text: Is Always Over Now? on Dawn Martinin esittämä kappale, joka edusti Irlantia vuoden 1998 Eurovision laulukilpailussa Iso-Britannian Birminghamissa.


title: Is Always Over Now?

text: Kappale sijoittui Euroviisuissa yhdeksänneksi 64 pisteellä.


title: Mini Countryman

text: Mini Countryman on BMW:n omistaman Minin vuodesta 2010 lähtien valmistama crossover-tyyppinen automalli.


title: Mini Countryman

text: Ensimmäisen sukupolven Countryman esiteltiin Geneven autonäyttelyssä keväällä 2010.


title: Mini Countryman

text: Vuoden 2010 Euro NCAP -kolaritestistä Countryman sai tulokseksi täydet viisi tähteä.


title: Mini Countryman

text: Toisen sukupolven Countryman esiteltiin Los Angelesin autonäyttelyssä vuoden 2016 lopulla. Se perustuu samalle modulaariselle UKL-pohjalevylle kuin esimerkiksi BMW X1.


title: Mini Countryman

text: Vuoden 2017 Euro NCAP -kolaritestistä Countryman sai tulokseksi täydet viisi tähteä.


title: Barbora Štefková

text: Barbora Štefková (s. 4. huhtikuuta 1995 Olomouc) on tšekkiläinen tennispelaaja. Hän on ollut parhaimmillaan kaksinpelissä WTA-listan sijalla 154 helmikuussa 2017 ja nelinpelissä sijalla 156 kesäkuussa 2018.